Ғусл қилмаган одам ғусл қилганга қараса қайта ғусл қиладими?\n09:05 / 25.08.2018 | Umida | 31817\nАссалому алайкум! Бир танишим эр хотин жунуб бўлгандан кейин хотин ёки эрдан қай бириси биринчи ғусл қилса ҳам эр ёки хотин ғусл қилмагунча қараши мумкин эмас бўлмаса яна қайтадан ғусл қилиши керак бўлиб қолади деди. Шу тўғрими? Масалан мен биринчи ғусл қилсам эрим ғусл қимасдан олдин менга назари тушса мен яна ғусл қилишим керакми?\n- Ва алайкум ассалом! Жунублик бир одамдан бошқа одамга юқмайди.\nعَنْ أَبِي هُرَيْرَةَ رَضِي اللهُ عَنْهُ قَالَ: لَقِيَنِي رَسُولُ اللهِ صَلَّى اللهُ عَلَيْهِ وَسَلَّمَ مَرَّةً فِي طَرِيقٍ مِنْ طُرُقِ الْمَدِينَةِ وَأَنَا جُنُبٌ فَاخْتَنَسْتُ. وَفِي رِوَايَةٍ: فَانْسَلَلْتُ فَذَهَبْتُ فَاغْتَسَلْتُ ثُمَّ جِئْتُ، فَقَالَ: أَيْنَ كُنْتَ يَا أَبَا هُرَيْرَةَ؟ قُلْتُ: إِنِّي كُنْتُ جُنُبًا فَكَرِهْتُ أَنْ أُجَالِسَكَ عَلَى غَيْرِ طَهَارَةٍ، قَالَ: سُبْحَانَ اللهِ! إِنَّ الْمُسْلِمَ لَا يَنْجُسُ\n«Бир марта Расулуллоҳ соллаллоҳу алайҳи васаллам менга Мадинанинг йўлларидан бирида йўлиқиб қолдилар. Мен жунуб эдим, ўзимни четга олдим».\n«(Билдирмай четландим). Бориб, ғусл қилиб келдим. У зот:\n«Эй Абу Ҳурайра, қаерда эдинг?» дедилар. Мен:\n«Жунуб эдим, сиз билан нопок ҳолимда ўтиришни ёқтирмадим», дедим. У зот:\n«Субҳаналлоҳ! Мусулмон нажас бўлмас», дедилар», дейилган.\nШарҳ: Ҳадисда жунубликнинг ҳукмини тўлиқ билмайдиган одамнинг холи баён қилинмоқда. Жунублик ҳақидаги дастлабки маълумотларни эшитган одамда кўпгина ғалати фикрлар тўпланиб қолади. Жумладан, баъзилар жунуб одамни кўрган одам ҳам жунуб бўлиб қолар экан, фалон бўлар экан, пистон бўлар экан, деган эътиқодларни қилиб, ноўрин гапларни айтиб юрадилар. Аслида ундай эмаслигини ушбу ҳадисдан билмоқдамиз.\nМадинаи Мунавваранинг йўлларидан бирида Расули Акрам соллаллоҳу алайҳи васалламга йўлиқиб қолган Абу Ҳурайра розияллоҳу анҳу ҳам шунга ўхшаш хаёлга борганлар. Яъни, жунуб ҳолда Пайғамбар соллаллоҳу алайҳи васалламга кўриниб, у киши билан ўтириб бўлмайди, деган фикрга бориб, бекиниб олган эдилар. У киши бориб, ғусл қилиб келганларидан кейин бўлиб ўтган ишнинг мулоҳазасини қилиб турган Пайғамбаримиз соллаллоҳу алайҳи васаллам:\n«Эй Абу Ҳурайра, қаерда эдинг?» деб сўрадилар.\nБу юксак одоб намунасидир. Нима учун мени кўриб, бекиниб олдинг? Ёки ҳа, фалон ҳолатда эдингми, демай, «Қаерда эдинг?» дедилар. Абу Ҳурайра розияллоҳу анҳу эса тўғрисини айтдилар:\n«Жунуб эдим, сиз билан нопок ҳолимда ўтиришни ёқтирмадим», дедилар.\nБу у кишининг ҳаққи эди. Ўз ҳолатини хоҳласа, айтсин, хоҳласа, беркитсин эди. Абу Ҳурайра розияллоҳу анҳу ўз ҳолатларини ва фикрларини очиқчасига айтишни раво кўрдилар ва айтдилар. Расули Акрам соллаллоҳу алайҳи васаллам эса Абу Ҳурайра розияллоҳу анҳунинг фикрлари нотўғри эканлигини баён қилиб:\n«Субҳаналлоҳ! Мусулмон нажас бўлмас», дедилар».\n«Субҳаналлоҳ»нинг луғавий маъноси «Аллоҳни поклаб, ёд этаман» бўлиб, гоҳида ажабланиш маъносидаги гап ўрнида ҳам ишлатилади. Мусулмон одам нажас бўлмас, у жунуб бўлади. Жунублик эса уни намоз ўқиш, Қуръон ушлаш каби баъзи нарсалардан четда туришини тақозо қиладиган ҳолатдир. Жунублик инсонни нажасга айлантириб қўймайди. Биров билан гаплашиш, сўрашиш ёки бирга ўтиришини ман қилмайди.\n1. Ғусл вожиб бўлгандан кейин кўчага чиқиб юриш жоизлиги.\n2. Гарчи ғусл вожиб бўлиши билан уни қилиб олиш яхши бўлса ҳам, бир оз ортга суриш мумкинлиги. Лекин ортга суриш намоз вақтидан чиқиб кетиш даражасида бўлмаслиги керак.\n3. Раҳбар, олим одам ўзига тобеъ кишиларда нотўғри иш содир бўлганини мулоҳаза қилса, ундан сўраб, тўғри йўлни кўрсатиб қўйиши лозимлиги.\n4. Мўмин-мусулмон одам нажас бўлмаслиги.\n5. Жунуб одам бошқалар билан кўришиши, бирга ўтириши мумкинлиги.\nШунингдек, оғзи ва бурнини яхшилаб чайиб олиб, ичимлик ва таом тановул қилиши ҳам мумкин. Бу ҳукмларни кейинги ҳадиси шарифлардан ўрганамиз. ("Ҳадис ва Ҳаёт" китобидан). Валлоҳу аълам!\nҒарб ва Шарқдаги ҳолатлар\nТаҳорат ва таямум\nСоч турмаклаш учун ишлатиладиган гель, лак, мусс (Прелесть, Тафт)\nБу ҳолат узрлими?\nмахси кийган одам эртаси куни,кеча тахорати качон синганини унутса\nГуслда масх тортиш\nМазий ҳақидаги ҳадис


1/3 улушига мен эгалик қиладиган уйда яшайман. Бу уй ота-онамдан қолган. Акам ва опам билан уйга биргаликда эгалик қиламиз. Улар алоҳида яшашади. Акам ўз улушини беришни талаб қиляпти. Бунинг учун эса уйни сотиш керак. Бу ҳолда мен уйсиз қоламан, уйни сотгач, турар жой олишга кўзим етмаяпти. Опам ҳам уй сотилишини истамаяпти.\nАкам бизнинг розилигимизсиз уйни ёки ўз улушини бегона кишиларга сота оладими? Бу ҳақда қонун ҳужжатларида нима дейилган?\n– Акангиз сизнинг розилигингизсиз уйни ёки ўз улушини сота олмайди. Улушли мулк иштирокчиси ўз улушини тасарруф этишга уни ҳақ эвазига бошқа шахсга бериш чоғида фақат муайян қоидаларга амал қилган ҳолда ҳақли бўлади (Фуқаролик кодексининг 218-моддаси). Улардан бири – имтиёзли сотиб олиш ҳуқуқи саналади.\nШуни билиш муҳимки, мулкдорлардан бири ўз улушини бошқа шахсга сотган вақтида қолган мулкдорлар сотилаётган улушни у сотиладиган нархда ва бошқа тенг шартларда имтиёзли сотиб олиш ҳуқуқига эгадирлар, кимошди савдоси орқали сотиш ҳоллари бундан мустасно.\nУмумий мулкдаги улушни сотувчи ўз улушини ўзга шахсга сотиш нияти ҳақида бошқа мулкдорларга ёзма равишда маълум қилиб, улушнинг нархини ва уни сотишнинг бошқа шартларини кўрсатиши шарт.\nАгар қолган мулкдорлар имтиёзли сотиб олиш ҳуқуқини амалга оширишдан воз кечсалар ёки бу ҳуқуқни хабар қилинган кундан эътиборан кўчмас мулкка нисбатан бир ой давомида (бошқа мол-мулкка нисбатан эса – 10 кун давомида) амалга оширмасалар, сотувчи ўз улушини ҳар қандай шахсга сотишга ҳақли бўлади.\nУлуш имтиёзли сотиб олиш ҳуқуқини бузган ҳолда сотилган тақдирда, бошқа мулкдорлар 3 ой мобайнида сотиб олувчининг ҳуқуқ ва мажбуриятларини ўзларига ўтказишни суд тартибида талаб қилишга ҳақлидирлар.\nУлушни сотиб олишнинг имтиёзли ҳуқуқини бошқа шахсга беришга йўл қўйилмайди.


Ҳадис №13: Иймон ва Ислом биродарлиги\n907 Ўқиш режими + -\nРасулуллоҳ соллаллоҳу алайҳи васалламнинг ходимлари – Абу Ҳамза Анас ибн Молик розияллоҳу анҳудан ривоят:\n«Сизларнинг бировингиз то ўзига яхши кўрган нарсани биродарига ҳам яхши кўрмагунига қадар иймонли бўла олмайди».\nИмом Нававий «Саҳиҳи Муслим» шарҳида ёзадилар: «Ўз замонида Мағрибда моликийлар имоми саналган Абу Муҳаммад Абдуллоҳ ибн Абу Зайд бундай деган эди: «Барча хайрли одоблар ушбу тўрт ҳадис асосида таркиб топган:\n1. «Аллоҳ ва Охират кунига иймон келтирган киши яхши нарсани гапирсин ёки сукут сақласин»;\n2. «Кишининг ўзи учун муҳим бўлмаган нарсаларни тарк этиши унинг Исломининг гўзаллигидандир»;\n3. «Ғазаб қилма!»;\n4. «Сизларнинг бирингиз то ўзига яхши кўрган нарсани биродарига ҳам яхши кўрмагунига қадар иймонли бўлмайди».\nЭҳтимол, шунинг учун имоми Нававий мазкур тўрт ҳадисни «Арбаийн» сафига киритгандирлар. Хурдоний ушбу ҳадисни Ислом асосларидан бири сифатида таъкидлаганлар.\n1. Мусулмон жамиятнинг бирдамлиги ва ундаги ўзаро тинч-тотувлик\nИслом ҳамиша инсонларнинг ўзаро дўст-аҳил яшашларини истайди. Ҳар бир шахс жамият манфаати ва саодати йўлида жон куйдирмоғи лозим. Ўшанда адолат қарор топади, кўнгиллар хотиржамлик туяди ва биродарлик ришталари мустаҳкамланиб, аҳиллик кучаяди. Бироқ ҳар бир шахс ўзи учун хоҳлаётган тинчлик, саодат ва бошқа яхши неъматларни биродарига ҳам чин дилдан тиламаса, бундай аҳил-иноқ жамият вужудга келмайди. Шу боис Расулуллоҳ соллаллоҳу алайҳи васаллам ўзи учун хоҳлаган яхшиликни биродарига ҳам соғинишни иймон таркибига киритдилар.\n2. Комил иймон\nАллоҳ таоло рубубиятини тан олиш ва фаришталарга, илоҳий китобларга, Пайғамбарларга, Охират кунига ҳамда қазо-қадарга иймон келтириш каби рукнларга эътиқод қилиш билан иймоннинг асли қарор топади. Иймоннинг асли собит бўлиши учун бундан бошқа нарсаларнинг ҳожати йўқ. Юқоридаги ҳадисда эса Пайғамбаримиз Муҳаммад соллаллоҳу алайҳи васаллам бизга қуйидаги ҳақиқатни баён қилиб бердилар: Киши худбинлик, ҳасад ва адовату нафрат каби иллатлардан холи бўлмас экан, унинг қалбида иймон мустаҳкам қарор топмайди. Комил иймон эгаси бўлмоқ учун инсон ўзига хоҳлаган соғлик, тинчлик, яхши ҳаёт кечириш, Аллоҳнинг розилигига эришишдек улуғ неъматларни биродарига ҳам соғинмоғи лозим.\nКомил мусулмон табиатида қуйидаги олий сифатлар ўз ўрнини топади:\n– Ўзи учун хоҳлайдиган хайрли-ҳалол нарсаларни ва тоат-ибодат амалларини биродарига ҳам соғиниш. Ўзининг бошига тушишини истамаган ёмонлик ва маъсиятдан биродарларининг ҳам омон юришини тиламоқ.\nМуоз розияллоҳу анҳу дейдилар: Мен Расулуллоҳ соллаллоҳу алайҳи васалламдан энг афзал иймон ҳақида сўрадим. Расулуллоҳ соллаллоҳу алайҳи васаллам жавоб бердилар: «Ўзинг учун яхши кўрган нарсани бошқа одамларга ҳам исташинг ва ўзингга хоҳламаган нарсани ўзгаларга ҳам хоҳламаслигинг!» (Аҳмад ривоятлари).\n– Биродарининг дини ва амалида бирон нуқсон кўрганда уни ўнглашга ҳаракат қилмоқ.\n– Ўзи учун бировлардан инсоф-адолат талаб қилганидек, биродарига нисбатан ҳам ҳамиша адолатли бўлиб, унинг ҳақ-ҳуқуқларини тўла адо этиш. Абдуллоҳ ибн Амр ибн Ос розияллоҳу анҳудан ривоят: Расулуллоҳ соллаллоҳу алайҳи васаллам дедилар: «Кимда-ким дўзахдан узоқлаштирилиб, жаннатга киритилишини хоҳласа, Аллоҳга ва охират кунига иймон келтирган ҳолида дунёдан ўтсин ва ўзига нисбатан қандай муомалани яхши кўрса, одамларга ҳам шундай муомалада бўлсин». (Муслим ривоятлари).\n3. Мусулмондаги олийҳимматлик ва инсонийлик\nКомил иймон эгасининг яхшилик тилашию ёмонликдан сақланишни исташи нафақат мусулмонларга нисбатан бўлади, балки у ғайридинларга ҳам яхшиликни, хусусан, иймон яхшилигини тилайди. Кофир-фосиқ кимсанинг бузуқликлардан тийилиб, иймон неъматидан баҳраманд бўлишини истайди.\nРасулуллоҳ соллаллоҳу алайҳи васаллам дедилар: «Ўзингга яхши кўрган нарсани ўзгалар учун ҳам яхши кўр – мусулмон бўласан». Термизий ривоятлари.\nШу боис, кофирга ҳидоят тилаб дуо қилиш мустаҳаб саналади.\n4. Хайрли амалларда биродарлар билан мусобақалашмоқ иймон камолидандир\nУхровий фазилатларда бошқалардан ўзиб кетишга ҳаракат қилиш ва шу неъматни Парвардигордан сўраб илтижо қилиш айб ёхуд ҳасад дейилмайди. Аксинча, бу иймон комиллигининг аломатидандир. «Бас, мусобақалашувчи кишилар мана шу неъматлар йўлида мусобақалашсинлар». (Мутаффифийн сураси, 26-оят).\n5. Покиза ва фозил жамият иймон самарасидир\nҲадиси шарифда ҳар бир муслим ўз биродарига яхшилик соғинмоғи таъкидланган. Мазкур олий сифат мўминнинг чин иймон соҳиби ва чиройли мусулмон эканини билдиради. Сиз ўзингизга яхши кўрган хайрли нарсаларнинг бировларга ҳам бўлишини хоҳласангиз, сизга ҳам бошқалар худди шундай муносабатда бўла бошлайдилар. Пировардида ўзаро аҳил-иноқ жамият вужудга келади. Бундай соғлом муҳитда ҳаёт ўз изига тушиб, зулм-адоват барҳам топади. Хусусан, ҳар бир шахс кўпчилик манфаатини ўйлаб ҳаракат қилса, эл-улус қувончини ўз бахтидек кўриб, унинг ғамидан оромини йўқотса, Пайғамбар соллаллоҳу алайҳи васаллам таърифлагандек ҳолат юзага келади. Расулуллоҳ соллаллоҳу алайҳи васаллам дедилар: «Мўминларни ўзаро меҳр-муҳаббатда бир танадек эканларини кўрасиз. Агар танада бирон аъзо касалланса, ундаги бошқа аъзолар бедорлик ва иситма билан унга ҳамдард бўлишади». (Бухорий ва Муслим ривоятлари).\nМана шундай соф муҳитли жамият Аллоҳ таоло инояти ила иззату мукаррамликка етишади. Охиратда эса уларни ажру савоб ва хайрли мукофотлар қарши олади.\n6. Иймонсиз жамият худбинлик ва ички низолар уясига айланади\nҚалблар иймондан холи бўлган кун ўзаро муҳаббат ҳам барҳам топади. Кўнгилларга ҳасад, худбинлик ва ёвузлик ин қуради. Одамлар икки оёқли бўриларга айланади. Ҳаёт издан чиқади. Зулм-зўравонлик тантана қилади. Ички адоватлар ва бир-бирини кўролмаслик одат тусига киради. Бундай тубан ҳолатга Аллоҳ таолонинг қуйидаги ояти каримаси мос тушади: «Улар жонсиз ўликлардир. Ва улар қачон қайта тирилишларини ҳам сеза олмайдилар». (Наҳл сураси, 21-оят).\n7. Ҳадис яна қуйидагиларни ифодалайди\n– Инсонларни ўзаро аҳил-иноқ қилиш билан улар аҳволини ўнглаш Ислом дини қаттиқ эътибор берадиган муҳим амаллар сирасидандир.\n– Ҳасад билан комил иймон ҳеч қачон бирлашмайди. Ҳасадчи ўзгаларнинг ундан ўзиб кетишини ёхуд тенглашишини асло истамайди. Бундай қалби касал кимсалар ўзлари етиша олмайдиган хайр-яхшиликнинг бошқаларга насиб этишини ёмон кўрадилар. Ҳасадчи бўлишдан Аллоҳнинг ўзи асрасин!\n– Иймон кўпайиб-камайиб туради. Тоат-ибодат билан иймон зиёдалашиб, гуноҳ-маъсият оқибатида камаяди.\nАқлнинг ҳадди ва ўрни\n09:17 / 16.07.2018 1264\nҒуслнинг фарзи учта 1. Оғизни чайқаш мазмаза. Оғизни чайиш сув бутун оғизни эгаллайдиган даражада муболаға билан қилинади. 2. Бурунни чайқаш. Бурунга нафас давоми...\n09:00 / 12.07.2019 1161\nСаломатлик дарсларини сиз, азизларга сайтимиз орқали бериб боришни маъкул кўрдик. Агар сиз давомли равишда бизни кузатиб борсангиз, умид қиламизки, соғлом турмуш давоми...\n07:32 / 25.12.2016 3384\nАЁЛ БЎЛИБ ТУҒИЛИШ ҚЎРҚИНЧЛИ БЎЛГАН МАМЛАКАТЛАР ЎНТАЛИГИ\nЕвропалик аёл ўзига ишонган, шахсий даромадга эга бўлган, зиёли, дўконлар, гўзаллик салонлари, фитнесклубларга боришни канда қилмайдиган аёл тимсолидир. Аммо давоми...\n23:39 / 01.03.2017 2330


"Атлетик" қаршисида ожиз қолган "Реал" ярим финалда тўхтади!\n15 январь, 2021, 03:01\nТеглар:Реал | Реал Мадрид | Атлетик | Карим Бензема\nФиналда "Эл-класико"ни кўрмаймиз.\nИспания суперкубогининг иккинчи ярим финал учрашуви ҳам ўтказилди. "Реал" ва "Атлетик" жамоалари ўртасида кечган баҳс номинал меҳмонларнинг 2:1 ҳисобидаги ғалабаси билан якунланди.\nБильбаоликлар биринчи бўлимдаёқ, 2 та гол уриб, ҳисобда олдинга ўтиб олди. Дастлаб, бирга-бир вазиятга чиқиб борган Рауль Гарсия ҳисобни очди. Унинг ўзи 38-дақиқада пенальтини аниқ амалга ошириб, дублни расмийлаштирди.\nИккинчи таймда фаолликни оширган мадридликлар ҳисобни қисқартиришга муваффақ бўлди. Катта саҳнага Карим Бензема чиқди. Бироқ Зидан шогирдлари ўйин сўнгига қадар рақиб дарвозасига бошқа йўл топа олмади.\nЭнди "Атлетик" ҳал қилувчи учрашувда "Барселона"га қарши майдонга чиқади. Ўйин 17 январь санасида бўлиб ўтиши режалаштирилган.\nБенземада ҳаммаси кутилганидек кечмаяпти\n"Реал" мухлислари учун қўшалоқ хушхабар!


Ўзбекистонда автомобил каршеринг хизматлари учун имконият яратилди – Газета.uz\n30 декабр 2020, 12:25 Сиёсат\n29 декабрь куни автомототранспорт воситаларини ёллаш ва ижарага беришга оид ҳукумат қарори қабул қилинди.\nУнга кўра, автотранспорт воситаларини ижарага ва прокатга бериш бўйича хизматларни кўрсатиш фаолияти яъни каршеринг (carsharing) ташкилотларига бир қанча имкониятлар яратилади.\nЖумладан, 2021 йил 10 январдан каршеринг ташкилотлари нотариал расмийлаштирмасдан ва ички ишлар органларида рўйхатдан ўтказмасдан йўловчилар автотранспорти ва мототранспорт воситаларини 30 кунгача муддатга қисқа муддатли ижарага бериш ҳуқуқига эга бўлади.\nБунда ушбу каршеринг ташкилотларининг автомототранспорт воситалари махсус таниқлик белгига эга бўлиши шарт.\nМмазкур қарорга мувофиқ автомототранспортларни қисқа муддатли ижарага бериш бўйича фаолият Иқтисодий фаолият турларининг умумдавлат таснифлагичига киритилади.\nШунингдек, автомототранспорт воситаларини каршеринг ташкилотларидан ижарага олган шахслар томонидан йўл ҳаракати қоидалари бузилганлиги тўғрисидаги маълумотларнинг мавжудлигини аниқлаш мақсадида мазкур ташкилотларга ИИВ ЙҲХББнинг «Маъмурий амалиёт» автоматлаштирилган ахборот тизимига кириш имконияти берилади.\nТранспорт вазирлиги мамлакатда велосипед транспорти, велоинфратузилма, велошеринг (байкшеринг) фаолиятини (ижарага бериш) ривожлантиришни режалаштириш бўйича ваколатли давлат органи этиб белгиланиши кўзда тутилган.


Nikeнинг янги кроссовкасини смартфондан туриб бошқариш мумкин | Mobinfo.uz\nАмериканинг машҳур Nike компанияси баскетболчилар учун Adapt BB номли кроссовкаларни сотувга чиқарди. Ушбу оёқ кийими Adapt платформасидаги биринчи модель бўлиб, смартфонга ўрнатилган мобиль илова орқали бошқарилиши мумкин.\nИшлаб чиқарувчи олган суратлар\nГап шундаки, спортчи FitAdapt технологияси орқали кроссовка боғичларининг таранглигини смартфондаги мобиль илова ёрдамида ўзгартириш ииконига эга. Шунингдек, смартфондан кроссовоканинг ёритилишини ҳам ўзгартирса бўлади.\nAdapt BBни қувватлаш учун симсиз гиламчадан фойдаланилади. Компаниянинг маълум қилишича, янги модель жуда кўплаб синовлардан ўтган бўлиб, бошқарув тугмачаси 40 минг босишга чидайди, оёқ кийими эса 500 км югуришга ёки уч дақиқа давомида 300 литрсув қуйишга бардош беради.\nNike ширкати янги кроссовкани “ҳаводан” янгилаган ҳолда янги янги функцияларни жорий этиш ниятида. Ҳозирда кроссовкага олдиндан буюртма бериш мумкин. Пойафзал 16 февралдан бошлаб 350 доллар эвазига етказиб берилади.\nPuma анонсировала самошнурующиеся кроссовки, управляемые со смартфона\n← Из Google Play исчезнут приложения с доступом к звонкам и SMS В Instagram теперь можно публиковать пост через несколько аккаунтов одновременно →


Сурия Сочида бўлиб ўтган музокаралар натижаларини...\n02.02.2018 15:08 0 256\nСурия 30 январь куни Сочида бўлиб ўтган музокаралар якунидан мамнун. Бу ҳақда «SANA» агентлиги Сурия Ташқи ишлар вазирлигидаги манбага таяниб хабар бермоқда, деб ёзади ТАСС.\n«Сурия Араб Республикаси 2018 йилнинг 30 январида Сочи шаҳрида бўлиб ўтган Сурия бўйича миллий музокаралар натижаларини мамнуният билан қабул қилмоқда», — деб ёзади манба.\nСешанба куни Сочи шаҳрида якунланган Сурия миллий диалогининг иштирокчилари сурияликларнинг ўз мамлакатлари келажаги ҳақидаги қарашларини намоён этган 12 банддан иборат баёнотни қабул қилди. Ҳужжат Сурия суверенитетини ва ҳудудий яхлитлигини сақлаб қолиш кераклигини ва унинг келажаги фақат Сурия халқи томонидан сайлов орқали ҳал қилиниши мумкинлигини таъкидлайди. Сурияликлар, шунингдек, БМТ Бош котиби Антониу Гутерришни Конституция комиссиясини ташкил этишда ёрдам беришга чақирдилар. Унинг мандати Женева жараёнида белгиланади.


Сульшер: “Бахтимизга биз ўйнаган вақтларда VAR бўлмаган” / CHAMPIONAT.asia\nСульшер: “Бахтимизга биз ўйнаган вақтларда VAR бўлмаган”\n18 фев 08:12\nТеглар : Челси Манчестер ЮнайтедОле Гуннар Сульшер\nМЮ устози Лондонда “Челси” устидан қўлга киритилган ғалабага изоҳ берди.\n“Биз тўп билан жуда яхши ҳаракат қилмадик ва кўп хатоларга йўл қўйдик. Аммо бу гаплар ҳимоямизга деярли тааллуқли эмас. Байи узоқ муддатли танаффусдан сўнг жуда яхши ўйнади. “Челси” иккита гол урди, бироқ иккаласида ҳам VAR халақит берди. Ҳисобланмаган биринчи голдаги ҳолат? Мен Фреднинг қоида бузган вазиятини кўрмадим. Бахтимизга биз ўйнаган вақтларда VAR бўлмаган. Жирунинг голи? Менимча, у кичик офсайд ҳолатида эди. Биз муҳим уч очкони қўлга киритиб, “Челси” билан орадаги фарқни қисқартириб олдик”, — дейди Оле-Гуннар Сульшер.\nМаркус Рэшфорд: “FIFA ўйнаяпман, китоб ўқияпман, анча йил илгари ўтказилган матчларни томоша қилдим” 1\nГвардиола карантин ҳақида: “Биз кучлироқ, яхшироқ ва бироз тўлишиб қайтамиз” 1\nIndependent: Санчо "Манчестер Юнайтед"га ўтишга рози бўлди 8\n"Манчестер Юнайтед" "Рома"дан 28 млн евро талаб қилмоқда 1\n"Ман Сити" "Лейпциг" ўйинчиси учун "Реал" билан курашади 0\n"Манчестер Юнайтед" ва "Ювентус" ўйинчи алмашишлари мумкин 4\nМендеш: "Манчестер Юнайтед" Роналду учун идеал клуб эканига амин эдим" 1\n18 фев 12:52:10\nХакикатда хозир вар булиши шарт экан.\nКечаги Пахтакорни уйинида 100% пеналти берилган буларди.\n18 фев 08:21:04\nNavbahor Manchester Yunayted Oʻzbekiston\n18 фев 08:18:47\nKecha Myu yutqazganda ham bu gapni aytardim.Sulsherga imkon berish kerak u òzi aytgandek qòl ostimda futbolchilar SAF,Vangal,Moriniyo,Moyezning futbolchilari menda vaqt kerak òz futbolchilatimni yigib olish uchun deb Maguayr.Avb jeyms.villems bruno bular olening futbolchilari unga vaqt berish kerak agar jaroxatdahilar qaytsa sulsher yondiradi ishonavering.\n18 фев 08:15:50\n18 фев 08:29:22\nШу кетишда Манчестерда факат битта футбол клуби колади, шахарликлар. Кечаги уйини энг мазмунсиз дурной уйин булди.\n18 фев 08:29:20\n18 фев 08:29:18


Бахтиёр Ашурматов: “Рақиб кучли эканлигини майдонда исботлади” | "NAVBAHOR" FUTBOL JAMOASINING RASMIY WEB SAHIFASI\nБахтиёр Ашурматов: “Рақиб кучли эканлигини майдонда исботлади”\nМатбуот анжуманининг иккинчи қисмида “Навбаҳор” жамоаси бош мураббийи Бахтиёр Ашурматов иштирок этди: - Ростини айтганда, “Локомотив” жамоаси бугунги кунда жамоамиздан ҳар томонлама кучли эканлигини майдонда исботлади. Шу сабабли, “Локомотив” ҳаққоний ғалабани қўлга киритди. Мағлубиятда барчамизнинг айбимиз бор. Йигитларда хоҳиш йўқ эди демаган бўлардим. Негаки улар ҳаракат қилишди. Ўйин бошларида катта иштиёқ билан тўп суришди. Натижада рақиб дарвозаси олдида бир-иккита хавфли вазиятларни содир этишди. “Локомотив” жамоаси томонидан урилган гол эса йигитларни руҳий томондан синдириб қўйди. Шу ўринда мухлисларимизга қойил қолиш кераклигини айтиб ўтган бўлардим. Гарчи 0:2 ҳисобида ютқазаётган бўлсакда, жамоамизни олқишлаб қўллаб-қувватлаб туришди. Танаффус пайтида йигитлар билан бўлиб ўтган суҳбат пайтида майли биринчи бўлимда вазият шундай тарзда тус олди. Энди эса ўйингоҳга келган ишқибозлар ҳаққи ҳурмати учун мазмунли тарзда ўйнаш кераклиги борасида кўрсатма бердим. Футболчиларимиз қўлларидан келганича ҳаракат қилишди. Лекин, “Локомотив”ни биздан ҳар томонлама кучли эканлигини тан олиш керак. Навоийда “Қизилқум”га қарши учрашувда ҳам ҳимояда бўш ўйин кўрсатдик. Шу сабабли, ҳимояда айрим ўзгаришларни амалга оширдик. Бундан ташқари яна икки кундан “Шўртан”га қарши чемпионатдан ўрин олган учрашувмиз бор. Айрим ҳимоячиларимизни ғузорликларга қарши ўйинга авайладик деб айтмаган бўлардим. Сўнгги пайтларда ҳимоядаги ҳаракатларимиз мени ташвишга солмоқда. Айнан шунинг учун ҳимояда ўзгаришларни амалга оширишга мажбур бўлмоқдаман.


Эронда қозоқ тамғаси бор қабртошлар топилди - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nЭрон шимолида Адай қабиласига оид қадимий сағана тошлари топилди. Уларни 9-10-асрларга нисбат бериш мумкин. “Аждодлар изидан” экспедицияси аъзолари Гулистон провинциясидаги тарихий ёдгорликлар билан танишди. Ақбанд овулидаги масжид улар эътиборини тортди. Айрим маълумотларга кўра, у 18-аср бошларида таниқли устод, этник қозоқ Шағурбад раҳбарлиги остида қурилган. Масжид яқинида топилган қабрдаги сағанатош ҳам қачонлардир Эрон шимолида қозоқларнинг аждодлари яшаганидан далолат беради.\nЖОМАРТ ЖЕНИС ЎҒЛИ, ТАРИХ ФАНЛАРИ НОМЗОДИ:\n– Бу расмлар исломгача бўлган даврга оид эски мозорлардаги ёдгорликлар тасвирига ўхшаш. Мана бу тош диққатимизни тортди. У икки қисмдан иборат. Юқори қисми Кичик жузнинг бой уруғларидан бири – адайлар рамзини эслатади. Ўқ белгиси бор. Маҳаллий қозоқлар айтишича, айни шу белгилар бу ерда адайлар яшаганидан далолат беради. Худди шундай тасвирли тошлар манғистау вилоятидаги кўҳна Шақпақ ота қабристонида ҳам учрайди.\nСАПАР ИСҚАҚОВ, “АЖДОДЛАР ИЗИДАН” ИЛМИЙ ЭКСПЕДИЦИЯСИ РАҲБАРИ:\n– Қадимий сағанатошлар аждодларимиз бу жойларни 8-10-асрларда макон тутганига гувоҳлик беради. Лекин ҳали илмий исбот, қўшимча тадқиқотлар зарур. Фақат шунда бу ёдгорликларни ким ва қачон қолдирганини аниқ билиш мумкин. Шунингдек, бу объектларни тарихий мерос рўйхатига кирита оламиз. Ҳозирча фақат турлича тахмин қила оламиз.\nЭкспедиция аъзолари Гумбет шаҳрида ҳам бўлишди. Ундаги туманлардан бири Қозоқ овули деб аталади. Бугунги кунда бу ерда этник қозоқларнинг ўнлаб оиласи яшайди. Аксарияти Эронга 20-аср бошларида кўчиб келган. Улар мамлакат шимолига, Гулистон провинциясига жойлашишган. Улар орасида тарихий юртида бўлганлари кам, аммо она тили ва урф-одатларини ҳеч ким унутмаган.\nДАЛЕТБАЙ ЕСКЕЛДИ, ГУМБЕТ ШАҲРИЛИК:\n– Шаҳримизда 600 га яқин қозоқ яшайди. Гургон ва Бентурк яқинида ҳам юртдошларимиз бор. Тарихий юртимиз Қозоғисонга катта салом йўллайман.\nЭкспедиция Теҳронга йўл олди. Миллий музейда қадимий, шу жумладан, қипчоқ ва мўғул қабилалари асос солган давлатлар даврига доир экспонатлар сақланмоқда.\n– Миллий музейда идишларни, Элдениз ва Жалойирлар давлати даврига оид металл тангаларни кўриш мумкин. Ўрта асрларда Эрон ҳудудида бир қанча, жумладан, қипчоқ, мўғул қабилалари асос олган султонликлар мавжуд бўлган. Энг нуфузлилари айни шу давлатлар эди. Таъкидлаш жоиз, булар энг тараққий этган давлатлар бўлган.\nЭрондаги аждодларимиз қолдирган тарихий ёдгорликларни ўргангач, илмий экспедиция аъзолари Ислом республикасидаги ўз тадқиқотларини якунлашди.\nАлмати хорижлик туристларни жалб этмоқда\nҚозоғистонда “Муқаддас Қозоғистон” деб номланган отлиқ экспедицияси бошланди\nҚозоғистонда «Муқаддас Қозоғистон» деб аталган отлиқ экспедиция йўлга чиқди\nТуризм соҳаси ривожланмоқда\nОсиё конституцион судлари вакиллари Сеулда учирашди\nҚозоғистоннинг глобал ташаббуслари


Кун мавзулари, 02 сентябр 2014\n07 декабр 2019, Тошкент вақти: 04:55\nБолани мактабга тайёрлаш 500000 сўмга тушяпти\nЎзбекистондаги барча мактабларда 2 сентябрь куни биринчи қўнғироқ чалинди, янги ўқув йили бошланди. Илк бор мактаб парталарига ўтирган ярим миллиондан ортиқ ўзбекистонлик ҳар бир ўқувчига президент совғалари топширилган.\nИстанбул аэропортида чиптали йўловчилар самолётга чиқарилмаяпти\nИстанбулнинг Отатурк халқаро аэропортидан Тошкентга учмоқчи бўлган ўзбекистонликлар ОзодМикрофонга мурожаат қилиб, қўлида чиптаси бўлган йўловчилар рейсдан қолиб кетиш ҳоллари кўпаётганидан шикоят қилди.\nБлог: Мустақиллик "яшартирган" Ўзбекистон\nИлдизлари асрлар қаърига бориб, тақалалдиган Туркистоннинг большевиклар томонидан парчаланиши бир фожиа бўлган бўлса, бу парчадаги элатларнинг Сталин чизган чизиқдан ҳозир ҳам чиқмай, Кремль таъсирида қолиши иккинчи фожиадай кўринади.\n"Болам русча ўқисин..."\n2 сентябр куни Ўзбекистон мактабларида янги ўқув йили бошланди. Ярим миллион ўзбекистонлик бола ўрта мактабларда билим олишга киришди. Уларнинг аксари ўзбек тилида сабоқ олади. Аммо, йилдан-йилга ўз фарзандларини рус тилида ўқитишга иштиёқманд бўлган ота-оналар кўпаймоқда. Бунинг сабаби нимада?\nФориш Тез ёрдам маркази ёрдамга муҳтож\nЖиззах вилояти Фориш туман Тез ёрдам маркази биноси уч йилдан буён таъмирталаб ва қаровсиз аҳволда ётибди. Озодликка боғланган марказ ходимлари ойлик маошлари камлиги, ўз вақтида берилмаслиги ва тез ёрдам машиналарининг эскилигидан нолишди.\nПрезидент Каримов пахта яккаҳокимлигини яна бир бор қоралади\nЎзбекистон Президенти Ислом Каримов якшанба куни Алишер Навоий номидаги Ўзбекистон Миллий боғида Ўзбекистон Республикаси давлат мустақиллигининг 23 йиллигига бағишланган байрам тантанасида нутқ сўзлади. Президент нутқи билан танишиб чиққан мухбиримиз унинг айрим жиҳатларига эътиборингизни қаратади.\nOzodlikOnline: Ўзбекистон мустақиллиги орадан 23 йил ўтиб таҳдид остидами?\n1 сентябрь, душанба куни Тошкент вақти билан соат 19.05да эфирга чиқадиган OzodlikOnline жонли мулоқотида Ўзбекистон мустақиллиги орадан 23 йил ўтиб таҳдид остидами, деган саволни муҳокама қиламиз.\nКаримов жанггариларни Ўзбекистонга "яқинлаштирмаслик"ка чақирди


“Тирилиш. Эртуғрул”сериалини 3 миллиард киши кузатмоқда | Azon.uz - Ахборот-таҳлилий портал\n19:30 07.11.2018 3121\nМашҳур “Тирилиш. Эртуғрул”сериалини жаҳон бўйлаб 85 дан ортиқ мамлакатда 3 миллиард киши томоша қилмоқда. Турк ижодкорлари суратга олаётган ушбу сериал дунёнинг 25 тилига таржима қилинган.\nТўрт мавсумни ортда қолдирган сериалнинг бешинчи мавсумига бугун старт берилади. Турк ОАВ маълумотига кўра, янги мавсум учун катта жамоа жуда катта куч сарфлаб, бир неча ой давомида меҳнат қилган. Масалан, янги мавсум саҳналари суратга олиниши керак бўлган Суют шаҳрига ўхшаш шаҳарни (шаҳар декорацияси ва жанг майдонлари) барпо этиш учун 250 кишилик жамоа меҳнат қилган.\nТуркиянинг расмий ТРТ1 телеканалида намойиш этиладиган сериал янги мавсумда ўтган мавсум ниҳоясидан 15 йил кейинги воқеаларни ҳикоя қилади.\nМаълумотларга кўра, сериал учун ушбу мавсум охиргиси бўлади. Кейинги йил янги мавсумда сериалнинг мантиқий давоми усмонийлар сулоласи асосчиси Усмон ибн Эртуғрулнинг ҳаётини ҳикоя қилувчи «Тирилиш. Усмон ғозий» сериали намойиш этилади.\nСериал Эртуғрул Туркия\n09:42 16.05.2019 9590\nРамазон кунлари Сингапур ва Индонезияда “Хожа Баҳоуддин Нақшбанд” фильми намойиш этилади\n18:30 02.04.2019 1151\nШу йилнинг май ойида “Эртуғрул” билан хайрлашамиз\n11:30 27.03.2019 3892\nСериаллар ортидаги ҳақиқатлар\n09:56 04.02.2019 3394


2017-07-19 13:26:36 Axborot xabari\nЎзбекистон Республикаси мустақиллигининг 26-йиллиги муносабати билан автомобилнинг янги моделини ишлаб чиқариш бошланиши ҳақидаги, айрим ОАВ лар томонидан кўпайтирилаётган хабарлар туфайли, «GM Uzbekistan» АЖ расмий тартибда ушбу хабарлар ҳақиқатга тўғри келмаслиги, ва жорий йилнинг 5 июл кунида босма ва электрон ОАВ ларнинг вакиллари учун ўтказилган пресс-тур давомида тақдим этилган ахборотнинг бузиб талқин этилиши эканлигини билдиради.\nУшбу тадбир давомида компания раҳбарияти томонидан моделлар қаторини янгилаш доирасида автомобилларнинг янги моделларини ўзлаштириш масаласини ишлаб чиқиш ҳақида билдирилган. Бунда шундай лойиҳаларни амалга оширишнинг муайян муддатлари маркетинг тадқиқотлари якунланиши, техник-иқтисодий асослашни ишлаб чиқиш ва бошқа кўрсаткичларни белгиланган тартибда келишиб олиш давомида аниқроқ кўрсатилиши таъкидланган эди.\nБиз такроран ОАВ вакиллари билан очиқ ва конструктив мулоқотга тайёрлигимиз ҳақида билдирамиз, бунда журналистлар этикасининг касбий қоидаларига риоя қилишни ҳамда янгилик ва таҳлилий материалларни тайёрлашда расмий ва объектив ахборотдан фойдаланишни сўраймиз. Бундай ёндашув бизнинг соҳамизда содир бўлаётган жараёнларни ёритишда бузиб кўрсатилган ахборотни тарқатишга йўл қўймасликка имкон беради, деб ўйлаймиз.\nҲар қандай масалалар пайдо бўлганда ёки қўшимча ахборотни олиш зарур бўлганда, бизга бевосита мурожаат қилишни сўраймиз.


Коррупцияга қарши курашиш дарсларини ташкил этувчи умумтаълим мактаблари вакиллари учун тренинг ўтказилди\n9 декабрь – “Коррупцияга қарши кураш куни” муносабати билан ўтказилаётган “Аксилкоррупция ҳафталиги” доирасида ташкилотчилар ва ҳамкорлар томонидан туркум халқаро семинарлар, мунозаралар, конференциялар ташкил этилиши давом этмоқда. Бундай тадбирлар давлат ташкилотлари масъуллари, фуқаролик жамияти институтлари вакиллари, хорижий экспертлар билан бир қаторда ёшларни ҳам қамраб олаётгани эътиборлидир.\nЖумладан, 2020 йилда бошланган ташаббусга кўра, жорий йилда ҳам республиканинг барча ҳудудларидаги умумтаълим мактабларида ҳуқуқий саводхонликни ошириш ва коррупцияга нисбатан муросасиз муносабатни шакллантиришга қаратилган махсус дарслар йўлга қўйилмоқда. Бундай ноанъанавий машғулотлар Коррупцияга қарши курашиш агентлиги, Халқ таълими вазирлиги ҳамда Бирлашган Миллатлар Ташкилотининг Гиёҳванд моддалар ва жиноятчилик бўйича бошқармаси (ГЖБ)нинг Марказий Осиёдаги минтақавий ваколатхонаси ҳамкорлигида ташкил этиляпти.\nКоррупция мавзусига бағишланган дарсларни мазмунан бойитиш, сифат ва самарадорлигини янада ошириш мақсадида шу йил 19 ноябрда Коррупцияга қарши курашиш дарсларини ташкил этувчи умумтаълим мактаблари вакиллари учун пойтахтимизда минтақавий тренинг ўтказилди. Онлайн ва оффлайн шаклда бўлиб ўтган мазкур тадбирда Фарғона, Наманган, Андижон, Тошкент вилоятлари ҳамда Тошкент шаҳри умумтаълим мактаблари масъул вакиллари учун намунали дарслар уюштирилди.\nТренингларда Коррупцияга қарши курашиш агентлиги, Халқ таълим вазирлиги, Агентлик ҳузуридаги Жамоатчилик кенгаши вакиллари ҳамда БМТнинг ГЖБ экспертлари иштирок этди.\nТренерлар ўқувчи билан очиқ ва дўстона муносабат ўрнатиш, дарсларда ҳалолликни тарғиб қилиш, ўзгалар ҳақ-ҳуқуқларини ҳурмат қилиш, қонун-қоидаларга риоя этиш, коррупция иллатининг салбий оқибатлари мавзуларида маълумот бериш шакллари хусусида тўхталиб ўтди. Шунингдек, дарсларни интерактив тарзда ташкил этиш, видеоматериаллар, “Ҳалоллик ўйинлари” каби воситалардан фойдаланиш ҳамда мавзу юзасидан ўқувчиларнинг фикр-мулоҳазаларини тинглаш, муносабатларини ўрганиш юзасидан зарур тавсиялар берди.\nТадбирнинг ҳар бир иштирокчиси эндиликда ўз таълим муассасида ўқитувчилар учун махсус тренинглар, ўқувчилар учун эса очиқ дарслар ўтади.\nМазкур минтақавий тренингларнинг навбатдагиси қолган ҳудудлар вакиллари иштирокида Сурхондарё ва Қорақалпоғистон Республикасида ўтказилиши кўзда тутилган. Шу орқали ноябрь-декабрь ойлари мобайнида республиканинг барча умумтаълим муассасаларида коррупциянинг олдини олиш бўйича тренинглар ва “Ҳалоллик дарслари”ни ташкил этиш белгиланган.\nҚисман хабардорман - 268\nЯхши хабардорман - 198\nХабардор эмасман - 112


Соғлиқни Cақлаш Вазири Ўринбосари Шахрух Шарахметов Президентининг тегишли қарори билан Монополияга Қарши Курашиш Қўмитаси раиси этиб тайинланибди. “Ҳаракат” нима дейди? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n14:05 - Соғлиқни Cақлаш Вазири Ўринбосари Шахрух Шарахметов Президентининг тегишли қарори билан Монополияга Қарши Курашиш Қўмитаси раиси этиб тайинланибди. “Ҳаракат” нима дейди?\nШaxруx Шарахметов 1977 йилда туғилган. 1998 йилда Тошкент Давлат Иқтисодиёт Университетини, 1999 йилда эса Буюк Британиянинг Эксетер Университетини иқтисод, молия ва инвестициялар мутахассислиги бўйича тамомлаган.\nЎз фаолиятини Давлат мулки қўмитаси ҳузуридаги Қимматли қоғозлар бозори фаолиятини мувофиқлаштириш ва назорат қилиш маркази етакчи мутахассиси вазифасидан бошлаган бу инсон турли йилларда Иқтисодиёт Вазирлиги, Туризмни Ривожлантириш Давлат Қўмитаси ва Ўзбекистон Республикаси Президенти Администрацияси каби нуфузли ташкилотларда масъул лавозимларда меҳнат қилди. Соғлиқни Сақлаш Вазири Ўринбосари этиб тайинланишидан аввал Молия Вазири Ўринбосари лавозимида фаолият олиб борган.\nШахрух Шарахметовнинг Монополияга Қарши Курашиш Қўмитасидаги келгуси фаолиятига ҳам муваффақият тилаймиз, дейилади Соғлиқни Сақлаш Вазирлигининг баёнотларидан бирида.\nХуллас яна битта давлат хизматчиси яна ўз поғонасида юксалибди. Аммо, натижа қандай бўлади? Бу ҳақда ҳали ҳеч қандай маълумот йўқ.\n“Ҳаракат” Агентлиги ҳурматли ўқувчиларимизга мурожаат қилиб, шу масала бўйича фикр билдиришингизни сўрамоқда. Эътибор беринг, Шахрухнинг исми ўзбекча мақолаларда "Шоҳруҳ Шораҳметов" деб берилмоқда, аслида, вазирликнинг ўзбекча баёнотида ҳам унинг исми "Шахрух Шарахметов" деб берилган. Шунақа масхарабозликлар!!! Аслида, шармандалик!!!


Фарғона вилояти КЎРСАТИЛМАГАН ХИЗМАТГА ҲАҚ ТЎЛАНМАЙДИ! – istemol.uz\nЖамият ўз фаолиятини Ўзбекистон Республикасининг “Истеъмолчиларнинг ҳуқуқларини ҳимоя қилиш тўғрисида”ги ва “Жисмоний ва юридик шаҳсларнинг мурожаатлари тўғрисида”ги хамда бошқа қонунлар асосида олиб боради. Жамиятга истеъмолчилардан келиб тушаётган ариза ва шикоятлар асосан ёзма, оғзаки хамда ишонч телефонлари орқали бўлмоқда.\nМарғилон шаҳар Ипак йўли кўчасида яшовчи фуқаро Н.Собировнинг (мақоладаги исм-шарифлар ўзгартирилган ) фойдаланилмаган ичимлик суви учун билдирилган 133 000 сўм қарздорликдан норози бўлиб Марғилон шаҳар истеъмолчилар ҳуқуқларини ҳимоя қилиш жамиятига мурожаат қилди.\nАриза юзасидан жамият мутахассислари томонидан Марғилон шаҳар “Сувоқава” и/ч Давлат корхонасининг мижозлар билан ишлаш бўлимида атрофлича ўрганув ишлари ўтказилди. Ўтказилган ўрганув ишлари натижасида аризада кўрсатилган 133 000 сўм қарздорликдан 97 000 сўми компьютер базасига асоссиз киритилгани аниқланиб, чегириб ташланди. Корхона томонидан истеъмолчига ассосиз қарздорликни келтириб чиқарган айибдор шахсларга нисбатан тегишли жазо чоралари қўлланлиди.\nPrevious Post:Самарқанд вилояти ЯНГИ ТЕЛЕВИЗОРНИНГ НОСОЗЛИГИ БАРТАРАФ ЭТИЛДИ\nNext Post:Бухоро вилояти Сотувчининг найранги ўтмади


Космик кучларни яратиш АҚШга 10 миллиард...\n16.11.2018 13:00 0 120\nАҚШ мудофаа вазирининг биринчи ўринбосари Патрик Шанахан Доналд Трамп июнь ойида шакллантирилишини эълон қилган Космик кучлар мамлакат бюджетига камида 5 млрд.дан 10 млрд. долларгача тушишини маълум қилди. Бу ҳақда «АиФ» хабар берди.\nУнинг айтишича, Қўшма Штатлар Космик кучларга 10 млрд. доллардан кўп пул сарфлай олмайди.\nАввалроқ Вашингтон мамлакатда яна бир қўшин тури — Космик кучларни шакллантиришини эълон қилган эди. Бу учун маблағ 2020 йилда ажратилиши кўзда тутилган.


Европа Суди ўзбекистонлик қочқин тарафини олди\n15 май 2021, Тошкент вақти: 13:50\nИнсон ҳуқуқлари бўйича Европа Суди бухоролик Абдусами Раҳмоновнинг Россия ҳукумати ҳатти-ҳаракатлари устидан қилган шикояти бўйича 1000 евро маънавий зарар тўловини даъвогар фойдасига ҳал қилди.\n2012 йилнинг октябрида Инсон ҳуқуқлари бўйича Европа Суди ўзбекистонлик қочқин Абдусами Раҳмоновнинг Россия ҳукумати устидан берган шикоят аризасини қондирди.\nОзодлик билан суҳбатда Страсбург қароридан мамнунлигини билдирган Абдусами Раҳмонов, ўзининг Ўзбекистон ҳукумати томонидан ноҳақ айбланаётганини айтади:\n- Европа суди қарорларини “Европа Суди ва Россия” деган сайтдан кузатиб турардим. Шу сайтда “Раҳмонов иши бўйича қарор чиқарилибди” деган мақолани кўриб қолиб жуда хурсанд бўлдим. Ижобий баҳоланибди, менинг ҳуқуқларим поймол этилгани инобатга олиниб, аризамга ижобий қарор чиқарилибди, дейди ўзбек қочқини.\nРаҳмонов Россия Федерал миграция хизматининг ўз аризаси асосида чиқарган қарорлари юзасидан Европа Судига мурожаат қилган.\n- Биринчидан, айбловлар сиёсий бўлгани ва сохталаштирилган айбловлар билан айбланаётганимни айтиб, қочқинлик мақоми берилишини сўраб Федерал миграция хизматига мурожаат қилган эдим. Шундан кейин Россия томони менга рад жавобини бериб, “максимал муддат тугади” деб, депортация марказига юборгани, мен депортация хавфи остида қолганим, ҳуқуқларим поймол қилинаётгани учун мен вакилим билан бирга Европа Судига мурожаат қилган эдим. Мен 6 ой тергов изоляторида ва 1 ой депортация марказида ўтирдим. Менга ватинчалик қочқинлик мақоми берилди. Мен қочқинлик берилишини сўрардим, чунки Ўзбекистон томони берган айбловларда мен уйланганман, ўрта махсус маълумотга эга, прописка адресим бошқа ва ҳоказо деб берилган. Бизнинг ота-боболаримиз тариқат одамлари бўлган. Бизга умуман зид бўлган нарсалар бўйнимизга қўйилмоқда, дейди Россияда вақтинчалик бошпана изловчи мақомида юрган Абдусами Раҳмонов.\nЎзбекистон ҳуқуқ-тартибот идоралари томонидан “ҳужрачиликда” айбланиб қидирувга берилган Абдусами Раҳмоновнингнинг саргузаштлари тўғрисида Озодлик олдин бир неча бор хабар берган эди.\nБухоролик бу йигит Ўзбекистон Жиноий Кодекси 159-моддасининг 3-банди -Ўзбекистон Республикаси конституциявий тузумига тажовуз қилганлик ва 244.1 моддасининг 3-банди - жамоат тартибига хавф соладиган материалларни тайёрлаш ва тарқатишда Тошкент томонидан ўзига қўйилаётган айбловларни мутлақо рад этиб келмоқда.\nЭкстрадиция хавфи остида Москва турмаларида 7 ою 10 кун ушлаб турилган Абдусами Раҳмонов ўтган йил сентябр ойида жамоатчилик босими озодликка чиқарилди.\nИнсон ҳуқуқлари бўйича Европа Суди октябр ойида яна бир Ўзбекистон фуқароси – 33 ёшли Муроджон Абдулҳақовнинг Тожикистон махфий органларига ноқонуний бериб юборилгани юзасидан Россия ҳукуматини 30 минг евро жаримага тортиш тўғрисида қарор чиқарди.


Apple кутилмаган қарор қабул қилди: дунё iPhone X'сиз қоладиган бўлди - Terabayt.Uz\nApple компанияси ромсиз iPhone X смартфонини 3 ноябрдан сотувга чиқаришини маълум қилган бўлса ҳам, айни пайтдаги вазият бир оз бошқача, афтидан режадаги тадбирлар изидан чиқиб кетган кўринади. Гап шундаки, нуфузли Digitimes ресурсининг маълум қилишича, Тайванда янги айфон ишлаб чиқариш кўлами 2 баробарга қисқариб кетган. Бунга Apple'нинг янги қарори сабаб бўлган.\nСмартфон саноатининг таниқли инсайдерларига кўра, Apple смартфон етказиб берувчиларига мактуб йўллаб, таркибий қисмлар етказиб бериш ҳажми пасайиб кетгани учун iPhone X флагманини ишлаб чиқариш ҳажми камайганини маълум қилган. Бу дегани инновацион айфон ҳозирча саноқли бозорларда сотилади ва кейинги йилдан тўлиқ савдога чиқарилади.\nМаълум бўлишича, энг илғор айфонни ишлаб чиқариш кўлами 60% га қисқарган. Ҳозирча америкалик IT-гигант айфон учун бутловчи қисмлар етказиб берувчи компаниялар режадаги айфон учун зарур 40% маҳсулотни етказиб бериш имконига эгалигини рўкач қилмоқда. Бироқ ...\nБироқ, Apple'нинг бу қарори ва иддаолари бир оз ўхшамагандек. Хусусан, бу қарор ортида iPhone 8 ва iPhone 8 Plus савдоси билан боғлиқ омиллар ҳам бўлиши мумкин. Жумладан, айни пайтда барча ишқибозлар ўзига хос дизайндаги iPhone X флагманини кутаётгани кундек равшан. Apple эса уни тўлиқ ҳажмда савдога чиқариш вақтини чўзиш орқали кўпроқ iPhone 8 сотиш илинжида бўлиши ҳам мумкин.


ХТВ баёнотида таъкидланганидек, бу пуллар 2020 йилнинг 11 ойи мобайнида эмас, сўнгги 5 йил давомида талон-торож қилиб келингани маълум бўлди.\nПайариқ туман халқ таълими бўлими мудири У.Турғунбоев томонидан билдирилган, ҳокимлик расмий сайтида эълон қилинган муносабатга кўра, Халқ таълими вазирлигининг ички аудит ва молиявий назорат хизмати томонидан амалга оширилган ўрганишлар натижасига синчиклаб эътибор берилса, талон-торожлик миқдори йилдан йилга ошиб боргани маълум бўлади.\nЧунончи, 2016 йилда — 79,4 млн сўм, 2017 йилда — 213,4 млн сўм, 2018 йилда — 1,163 млрд сўм, 2019 йилда — 1,684 млрд сўм миқдоридаги маблағ ўзлаштирилиб, талон-торож қилинган. 2020 йилда эса — «бор-йўғи» 74,3 млн сўм маблағ ўзлаштирилгани маълум бўлган.\n«Натижада ўтган вақт мобайнида туман халқ таълими бўлими мудири лавозимида ишлаган А.Рашидов, туман ХТБ марказлашган молия-бухгалтерияси бош ҳисобчиси Н.Жабборов лавозимидан озод этилган. Ўзлаштиришларга йўл қўйган масъул ҳисобчи лавозимидаги 11 нафар ходимлар билан меҳнат шартномалари бекор қилинган», — дейилади муносабатда.\nЭслатиб ўтамиз, ХТВ ўтган 11 ой давомида таълим муассасаларида жами 69,8 млрд сўм иш ҳақидан ўғрилик, ўзлаштириш ва ортиқча тўловларга йўл қўйилганлик ҳолатлари аниқланганини маълум қилган эди. Жумладан, Самарқанд вилоятининг Пайариқ туманида 3,2 млрд сўм нақд пул маблағлари ҳисобланган иш ҳақига нисбатан ортиқча олиниб, кассага кирим қилинмагани ва ўзлаштириб юборилгани таъкидланган эди.\nХТВ ўрганишлари натижасида 396та ҳолат бўйича 149 млрд сўмлик ҳужжатлар тўплами қонуний чора кўриш учун ҳуқуқни муҳофаза қилиш органларига тақдим этилган.


Иккинчи жаҳон уруши қатнашчиларига Президент совғаларини топшириш маросимлари бўлиб ўтди » Islohot.uz\nKo'rildi: 411 marta25 апр 20:03Madaniyat Mukofotlar\nИккинчи жаҳон уруши қатнашчиларига Президент совғаларини топшириш маросимлари бўлиб ўтди\nИккинчи жаҳон уруши қатнашчиларини рағбатлантириш тўғрисида Ўзбекистон Республикаси Президентининг фармони имзоланган эди\nФарғона вилоятида 9 май – Хотира ва қадрлаш куни ҳамда фашизм устидан қозонилган ғалабанинг 73 йиллиги муносабати билан Иккинчи жаҳон уруши қатнашчилари ва ногиронларига пул мукофотларини тантанали топшириш маросимлари бўлиб ўтмоқда.\nАна шундай тадбирлардан бири Фарғона шаҳрининг Амир Темур номидаги маҳалла фуқаролар йиғинида яшовчи, Иккинчи жаҳон уруши қатнашчиси Урмус Бекирова хонадонида бўлиб ўтди. Вилоят ҳокими Шуҳрат Ғаниев Президентимиз совғаси – 5 миллион сўм пул мукофоти, вилоят ҳокимлигининг эсдалик совғаларини тантанали равишда топширди. Онахоннинг бундай эътибордан боши кўкка етди.\n– Президентимиз томонидан Иккинчи жаҳон уруши қатнашчиларига кўрсатилаётган ғамхўрликдан кўнглимиз тоғдек кўтарилади, – дейди уруш ва меҳнат фахрийси У.Бекирова. – Уруш йилларининг қийинчиликларини эслаганимда, бугунги тинч-осойишта ва фаровон ўтаётган ҳар бир кунимиз учун шукроналар айтаман. Турли учрашувларда ёшларга ўтмиш хотираларим, ҳаёт тажрибам ҳақида сўзлаб, бугунги дориломон кунларнинг қадрига етишни, яратилаётган имкониятлардан унумли фойдаланишни насиҳат қиламан.\nҲа, онахоннинг болалик йиллари айни уруш даврига тўғри келди. Оиласи билан асир олиниб, концлагерга жўнатилди. У ердаги азоб-уқубатлар ҳақида гапириш жуда оғир. У.Бекирова урушдан кейин узоқ йиллар савдо соҳасида меҳнат қилди. Бир ўғил, уч қизни вояга етказди. Бугун фарзанду набиралар ва эл-юрт ардоғида, давлатимиз ғамхўрлигида эъзозу эҳтиромда ҳаёт кечирмоқда. скачать dle 12.0\nПрезидент Қарори: Иккинчи жаҳон уруши фахрийлари Ялта ва Кисловодск шаҳарларидаги санаторийларга бир нафар кузатувчиси билан бирга бепул юборилади Президент Шавкат Мирзиёев “Ўрмон тўғрисида”ги қонуннинг янги таҳририни имзолади Президент Қарори: 2019 йил 1 январгача бўлган муддатда барча давлат хизматлари марказлари оптик толали алоқа линияларига уланишини таъминланади Ўзбекистон Ёзувчилар уюшмаси фаолиятини янада такомиллаштириш чора-тадбирлари тўғрисида Ўзбекистон Республикаси Президенти Шавкат Мирзиёевнинг Афғонистон бўйича “Тинчлик жараёни, хавфсизлик соҳасида ҳамкорлик ва минтақавий шериклик” мавзусида ўтказилган халқаро конференциядаги нутқи


ЭКИНЛАPНИ ВАҚТИДА ОЗИҚЛАНТИPИШ ҲОСИЛДОPЛИКНИ ОШИPАДИ - AmuNews.uz - энг сўнгги янгиликлар\nЭКИНЛАPНИ ВАҚТИДА ОЗИҚЛАНТИPИШ ҲОСИЛДОPЛИКНИ ОШИPАДИ\nҚишлоқ хўжалиги экинларидан мўл ва сифатли ҳосил олиш, юқори ҳосилдорликка эришишда агротехник тадбирларни ўз вақтида ва сифатли ўтказиш муҳим ўрин тутади.\nҒалла ва пахта ҳосилдорлигини ошириш учун уларни минерал ўғитлар билан озиқлантириш, қондириб суғориш каби тадбирларга туманда алоҳида эътибор қаратиб келинмоқда. Ғалла ва пахта майдонларига “Агрокимёҳимоя” ҲАЖ туман филиали томонидан керакли ўғитлар, кимёвий воситалар муддатида етказиб берилиб, зарур хизматлар кўрсатилмоқда.\nТуманда ғалла экилган 3350 гектар майдонга биринчи озиклантириш даврида гектарига 200 кг.дан 670 тонна азотли ўғитлар етказиб берилди. Иккинчи озиклантиришда гектарига 250 кг.дан 837,5 тонна, учинчи озиклантиришда эса гектарига 150 кг.дан жами 2010 тонна азотли ўғитлар сарфланди.\nШунингдек, 15250 гектар пахта майдонининг ҳар гектарига ўртача 50 кг.дан жами 762,5 тонна миқдорда калийли, ҳар гектарига ўртача 174 кг.дан жами 2715,6 тонна фосфорли ўғит сарфланди. Пахтани биринчи, иккинчи ва учинчи озиқлантиришда ҳам етарли миқдорда азотли ўғитлар ва кимёвий воситалар берилди.\n“Агрокимёҳимоя” ҲАЖ туман филиали томонидан туманимиз аҳолисига ва фермер хўжаликларига хизмат кўрсатиш учун “Аъло хизмат” отряди ташкил этилди. Бу отряд томонидан фермер хўжаликларидан ташқари, туман аҳолисининг томорқа ерларида ҳам буюртма асосида кимёвий воситалар билан зараркунандалар ва ҳашаротларга қарши курашиш ишлари йўлга қўйилди.\nК.БОБОЖОНОВ, “Қорақалпоқ агрокимёҳимоя”\nҲАЖ туман филиали бошлиғи.\nҒўзани биринчи озиқлантиришга 4,4 минг тоннага яқин минерал ўғит сарфланди\nКузги буғдойни биринчи озиқлантириш муваффақиятли якунланди


Роналдудан норози бўлган Бэйл уни "Реал" тахтидан ағдармоқчи\n20 март, 2017, 12:00\nИспания чемпионатида етакчилик қилаётган "Реал" бош мураббийи Зинедин Зидан жамоанинг ички муҳитини сақлаш учун анча тер тўкишига тўғри келади. Уэльслик легионер Гарет Бэйл жамоанинг ҳозирги етакчиси Криштиану Роналдунинг мавқеини эгалламоқчи.\nБэйл жамоада Роналдунинг борлиги унинг ўсишига тўсқинлик қилаётганини таъкидлади. Бош мураббий Зидан Роналдуга кенгроқ имконият яратиш мақсадида Бэйлнинг ҳаракат доирасини чегаралаб қўйгани ҳам уэльслик футболчига ёқмаётган экан.\nБэйл "Реал"нинг янги етакчи футболчисига айланишни истамоқда. Ҳозирги лидер Роналду эса куни кеча захирага олингани учун норозилигини билдирган эди.


Кредитлашда инқилоб: online-кредит 24 соат ичида – Газета.uz\n17 июн 2019, 11:00 Жамият Реклама\nБанк бундан буён консерватив институт эмас, балки биринчи ўринда мижоз манфаати турадиган маскандир. «Мижоз — бизнинг бош қадриятимиз!» — «Invest Finance Bank» шиори бўлиб, у банк маҳсулотларида ўз ифодасини топган.\nЖорий йилнинг апрель ойида ҳар йили ўтказиладиган BankExpo кўргазмасида «InfinBANK» одатий пул операцияларини осонлаштирадиган мобил иловани тақдим қилган эди. Банк иловаси орқали электрон ҳамён ёрдамида миллий валютадаги суммаларни комиссиясиз ўтказиш, омонат фоизларини онлайн тарзда олиш, «экспресс» ўтказмадан фойдаланиш мумкин. Энди эса бу қулайликлар қаторига кредитни online олиш имконияти ҳам қўшилди. Банк 1 июндан янги маҳсулот иш бошлаганини эълон қилди.\nКредитга замонавий ёндашув: ҳеч қандай кафил, даромадлар тўғрисидаги маълумотнома ва бошқа ҳужжатларсиз, навбатсиз ва узоқ вақт ариза жавобларини куттирмасдан тақдим этиладиган кредит — банк ходимларининг прогрессив фикрлашидан дарак берадиган хизматдир. 8 миллион сўмгача бўлган кредитни олиш учун фақат интернет ва фаол UzCard картаси керак бўлади. Google play ёки App Store ресурсларидан «InfinBANK» иловасини юклаб олиб, унда рўйхатдан ўтгандан кейин, мижоздан фақат ариза юбориш ва жавобни кутиш сўралади холос. Кредит бериш бўйича қарор автоматик тарзда бир неча соат ичида қабул қилинади.\nКредит ўтказиладиган сўмли «InfinBANK» картасидан фойдаланадиган мижозлар учун тизимнинг ўзи керакли сумма ва тўлов қобилияти ҳақидаги маълумотлардан ташқари барча керакли катакларни автомат равишда тўлдиради. «InfinBANK» картасига эга бўлмаган мижозлар эса шу илованинг ўзида банкнинг кредит картасини очтириш учун онлайн режимда ариза қолдирадилар, унинг жисмоний эквивалентини эса мижоз рўйхатдан ўтган манзилдаги банк филиалидан ўзига қулай вақтда олиб кетиши мумкин бўлади. Кредитни автомат сўндиришга мўлжалланган карта сифатида мижоз Ўзбекистондаги исталган банк картасини кўрсатиши мумкин.\nЯнгиланадиган кредит чеклови — оnline-кредитнинг ўзига хос хусусиятидир. Мазкур молия атамасида мижозга бўлган ғамхўрлик ва қулайлик мужассамлашган. Кредит сўндириб борилгач, сумма янгиланади ва муайян кредит чеклови доирасида пуллардан қайта фойдаланиш мумкин бўлади.Янгиланадиган чекловга эга оnline-кредитнинг устунликлари яққол ажралиб туради: бир марталик мурожаат, фоизлар фақатгина ишлатилган кредит чеклови учун ҳисобланиши, маблағни қайси мақсадда сарф этиш борасида банкка ҳисобот беришнинг ҳожати йўқлиги, шунингдек, 1 июндан 1 сентябрга қадар ўтказиладиган акция доирасида биринчи 25 кун давомида имтиёзли фоизсиз давр.


ПРОФИЛАКТИК РЎЙХАТДА ТУРГАН ЁШЛАР ҲАРБИЙ ҚИСМДА НИМА ҚИЛИШДИ?\nСўнгги янгиликлар 04.02.2019 245\nИчки ишлар идораларида профилактик ҳисобда турувчи 27 нафар вояга етмаган вилоятимиз ёшлари 3 кун давомида Ғузор туманида жойлашган ҳарбий қисмда бўлиб қайтишди.\nМаълумки, шу кунларда Ёшлар иттифоқи ташаббуси билан "Барчаси ўз қўлингда!" шиори остида бутун мамлакатимиз бўйлаб тарғибот декадаси бўлиб ўтмоқда. Ундан кўзланган асосий мақсад ёшларни ҳарбий соғломлаштириш, ватанпарварлик руҳида тарбиялаш, халқ ва армия якдиллигини мустаҳкамлашга қаратилган.\nШунга монанд, уч кун давомида ҳарбий қисмда бўлган ёшлар ҳам аскарлар ҳаёти, жанговар ва тактик машғулотларини кузатиб, юксак ақлий ва жисмоний салоҳиятни талаб этадиган ҳарбийлик нақадар шарафли касб эканлиги ҳақида дастлабки тушунчаларга эга бўлди. Айниқса, ҳарбий қурол-аслаҳаларнинг келиб чиқиш тарихи, уларнинг турлари ва фойдаланиш усуллари уларда катта қизиқиш уйғотди.\n- Ватанимиз сарҳадларини қуриқлашда жонбозлик кўрсатиб, юксак натижаларга эришган ҳарбий хизматчилар билан учрашув менда катта таассурот қолдирди, - дейди майда қилмиши билан вақтинча профилактик ҳисобга олдинган Асадбек Назаров. – Бу ерда хатоларим устида ишлашни ўргандим.\nҲарбий қисмда ташкил этилган “Ёшлар кутубхонаси”да тадбирга жалб этилганлар китоблар мутолаа қилишди, уюштирилган турли мусобақаларда ўзаро куч синашишди.


900 миллион Android-қурилма хавф остида қолди\n20:04 / 08.08.2016\nКиберхавфсизлик соҳасида фаолият олиб борувчи Check Point компанияси мутахассислари Android платформасида камчилик топишди. Тахминларга кўра, 900 миллион смартфон ва планшетлар хавф остида. Бу ҳақида 8 август куни The Independent нашри маълум қилди.\nЁвуз ниятли кимсалар Quadrooter номини олган камчилик ёрдамида Android-қурилмаларни тўлиқ бузиб киришлари мумкин. Боз устига, улар смартфон ва планшетлардан нафақат маълумот олиш, балки камера ва микрофонни ҳам бошқариш имконига эга бўлишлари мумкинлиги таъкидланмоқда.\nКамчиликдан ёмон ниятда фойдаланиш учун бузғунчилар гаджетда махсус илова ўрнатишса, бас. Шу мақсадда улар қурилма эгаларига зарар етказувчи ҳаволалар жўнатишади.\nCheck Point вакилининг қўшимча қилишича, хавфсизлик борасидаги бундай муаммолар Qualcomm компаниясининг чипи қўлланиладиган смартфон ва планшетларда топилган.\nQualcomm'да маълум қилишларича, камчиликни бартараф этадиган патч ишлаб чиқилган. Google'нинг кейинги янгиланишида унинг пайдо бўлиши кутилмоқда.\nAndroid-қурилмалар камчилик хавф


Нефть нархи 31 фоизга арзонлади, рубль қадри тушиб кетди\n13 апрел 2021, Тошкент вақти: 12:46\nДушанба, 9 март куни Brent маркали нефтнинг бир баррели нархи 31,43 долларгача тушиб кетди. Нархнинг 31 фоизга пасайишига Саудия Арабистонининг нефть нархини арзонлатиш қарори сабаб бўлди.\nБу қарорни саудияликлар 6 март куни Венада ОПЕКка аъзо мамлакатлар қазиб олинаётган нефть ҳажмини озайтириш бўйича музокараларда ўзаро келишувга эришолмаганидан кейин олган.\nBrent маркали нефть баррелининг нархи сўнгги бор 31,5 долларга 2016 йил январидан тушганди.\nНефть нархи пастлаши ортидан иқтисодиёти бу маҳсулот сотилишига боғлиқ мамлакатлар, хусусан, Россия ва Қозоғистонда миллий валютанинг долларга нисбатан қадрсизланиши кузатилмоқда.\nРоссияда айни пайтда 1 АҚШ доллари қарийб 73 рублдан, Қозоғистонда эса қарийб 400 тангадан сотилмоқда.


ИнтерФУТБОЛ :: Артём Филипосян: «Таслим бўлмасликни ўрганяпмиз»\nАртём Филипосян: «Таслим бўлмасликни ўрганяпмиз»\nБу йилги чемпионатимиз анча қизиқарли ўтиши кўзга ташланиб қолди. Балки илк таассурот алдамчи бўлар, лекин жамоалар сонининг қисқартирилиши футболимиз ривожига хизмат қиладиган кўриняпти.\nДастлабки турда мамлакат вице-чемпиони «Насаф» очко йўқотди, «Бунёдкор» ўз майдонида мағлубиятдан қутулиб қолди. Ўтказилган 6та ўйиннинг тенг ярмида жамоалар муросага келишди. Учта баҳснинг иккитасида мезбонлар ва яна бирида меҳмонлар кўчасида байрам бўлди. Уч очкони қўлга киритган жамоалардан бири «Бухоро» ўз мухлислари кўз ўнгида «Қўқон-1912»ни таслим этди.\nБиз мазкур учрашувдан сўнг бухороликларнинг ягона голи муаллифи, тур қаҳрамонларидан бири Артём Филипосянни суҳбатга чорладик.\n- Артём, учрашув ҳар икки жамоа учун ҳам жуда қийин кечди. Келинг, суҳбатимизни ўйин таассуротлари ҳақидаги фикрингиз билан бошласак.\n- «Қўқон-1912» яхши шаклланган жамоа, шу боис ўйин биз учун осон кечмади. Рақиб таркибида маҳоратли футболчилар етарли. Шунга қарамай, баҳсни ўз фойдамизга ҳал қилдик.\n- Мураббийлар ўйиндан олдин қандай кўрсатма беришганди?\n- Тўпни кўпроқ ўз назоратимизда ушлаб туриш кераклигини айтишди. Меҳмонлар дарвозаси томон босимни кучайтиришимизни уқтиришди. Биз бу кўрсатмаларни бажара олдик, деб ўйлайман.\n- «Қўқон-1912» кутилган қаршиликни кўрсата олдими?\n- Ҳа, шубҳасиз. Гарчи ўз дарвозаларидан гол ўтказиб юборган бўлишсада, ҳимояда яхши ўйин намойиш этишди. Нўъмон Ҳасанов ажойиб жамоа шакллантирибди.\n- Мавсумлар оралиғида «Бухоро» таркибига бир гуруҳ янги футболчилар келиб қўшилишди. Улар жамоанинг ўйинига қай даражада қўшилиб кета олишяпти?\n- Ҳозирча бир-биримизни тўлиқ тушуниб кетдик, дея олмайман. Бунинг учун вақт керак. «Қўқон-1912»га қарши баҳсда бизга шу омил панд берди. Насиб қилса, 4-5та ўйиндан сўнг муаммо бартараф этилади.\n- Суперлиганинг 1-тури ортда қолди. Кўпчилик қандай бўлар экан, деган саволларни берганди. Илк ўйинлар ҳақида нима дея оласиз?\n- Sport телеканали сабаб 1-турнинг барча ўйинларини кўрдим. Бирида ўзим иштирок этдим (кулади). Барча учрашувларнинг жонли эфирда берилиши мухлислар учун совға бўлди.\nҲозирча тайинли фикр билдириш қийин. Ҳамма бир хил савияда. Ҳеч кимга осон бўлмайди. Фикримча, бу йилги чемпионат анча кучли ва қизиқарли тарзда кечади.\n- Биринчи турдаги қайси натижани кутилмаган, деб ҳисоблайсиз?\n- Тўғрисини айтсам, бирорта клуб ҳақида гапирмоқчи эмасман. Мен учун жамоамизнинг ғалабаси энг муҳими бўлди.\n- Ўйинда ягона ғалаба тўпини киритдингиз. Сўнгги бор олий лигада қачон гол урганингиз эсингиздами?\n- Дарвозани ишғол қилганимдан хурсандман, лекин мен учун жамоамнинг ғалабаси ва мухлисларнинг қувончи муҳимроқ. Ким гол уришининг унчалик аҳамияти йўқ. Сўнгги бор ўтган йили «Локомотив» дарвозасига тўп киритгандим.\n- Суперлигада 12та жамоанинг иштирок этаётгани яхши бўлдими?\n- Ҳаммасини вақт кўрсатади. Эндигина биринчи тур ўйинлари ортда қолди. Ҳали олдинда бутун мавсум турибди. ЎФА томонидан қарор қабул қилиндими, демак унга ҳамма бўйсуниши керак. Зеро, улар футболимизни янги босқичга олиб чиқишга ҳаракат қилишяпти.\n- Артём, «Бухоро»да ишлаётган ёш мутахассислар - Улуғбек Бақоев ва Бахтиёр Ашурматов тандеми ҳақида илиқ фикрларни айтишяпти. Сиз бу мураббийлар тўғрисида нима дея оласиз?\n- Ҳар иккиси ҳам ўз вақтида жуда кучли футболчилар бўлишган. Улар билан ишлаётганимдан хурсандман. Ушбу тандемнинг биринчи ютуғи ҳеч қачон таслим бўлмаслигидир. Шу нарса менга кўп куч беряпти. Бақоев ва Ашурматов ўйинчилик пайтида ҳам ютқазишни ёмон кўришарди.\nҲозир айнан шу нарса футболчиларга жуда керак. 30 ёшда бўлсам ҳам Бахтиёр акадан ҳимоячи сифатида кўп нарса ўрганяпман. У ўз вақтида Ўзбекистоннинг кучли ҳимоячиларидан бири бўлган. Улуғбек Бақоев ҳам йилдан-йилга тажрибасини ошириб боряпти. Ишончим комилки, улардан яқин келажакда жуда яхши мураббий чиқади.\n- Икки йил давомида «Бухоро»да ўйнадингиз. Демак, бу ерда сизни ҳамма нарса қониқтиряпти ва шу сабабли жорий йил ҳам клубда қолдингиз...\n- Худди шундай. Бухорода мени ҳамма нарса қониқтиряпти. Нолишга ҳаққим йўқ. Мухлисларга гап йўқ, шароитлар жуда яхши. Истеъдодли мураббийлар қўл остида ўйнаяпман. Ана шу омиллар сабаб учинчи мавсумни ҳам «Бухоро»да ўтказишга қарор қилдим.\n- Адашмасам, мавсумлар оралиғида сизни «Бунёдкор»га таклиф қилишганди. Нима учун собиқ жамоангизга рад жавобини бердингиз?\n- Тўғри, «Бунёдкор»дан таклиф бўлганди. Буни инкор этмайман. Лекин ўтган йилги чемпионатимиз якунига етиб бораётган бир пайтда клуб раҳбариятига Бухорода қолишимни айтиб, ваъда бергандим.\nВаъдага вафо, деганларидек, масумни «Бухоро»да бошладим ва бу қароримдан асло афсусланмайман. Чиройли ўйинимиз ва ғалабаларимиз билан бухоролик мухлисларни ҳали кўп марта хушнуд қиламиз.


Анвар Бойназаров “EM LEGEND” мусобақасининг ярим финалида!\n6 август, 2017, 10:49\nЖаҳоннинг энг кучли 32 нафар яккакурашчиси иштирок этадиган “EM LEGEND” мусобақасида ҳамюртимиз Анвар Бойназаров ўзининг зафарли юришини давом эттирмоқда.\nКеча мусобақанинг чорак финалидан ўрин олган қарама-қаршилигида спортчимиз кикбоксинг бўйича 65 кг вазн тоифасида таиландлик муай тай устаси Наронг билан беллашди. Қизиқарли ва муросасиз кечган тўқнашув якунида очколар бўйича Бойназаров ғалаба қозонди ва ҳақли равишда мусобақанинг ярим финал йўлланмасини қўлга киритди.\n– Ғалаба қозониш осон бўлмади. Узоқ машаққатли меҳнатларим самараси. Ўзимга бўлган ишонч кучли рақибни мағлуб қилишимни таъминлади. Жамоам "Tiger Muay Thai"га ва қўллаб-қувватлаганларга миннатдорлик билдириб, раҳмат айтаман. Бу уларнинг ҳам ғалабаси, – дейди Бойназаров.\nЭслатиб ўтамиз, Анвар Бойназаров бундан олдинги жангини 10 июл куни Хитойнинг Чонгқинг шаҳрида “TOPKING WORLD SERIES 2017” турнири доирасида ўтказиб, бразилиялик Марлон Роберто дос Сантосни биринчи раунддаёқ нокаутга учратган эди.


Jeep еттита йўлтанламас нусхани намойиш қилди » Скачать музыку бесплатно новинки музыки 2016-2017\nКомментариев: 0 Просмотров: 306 Дата: 14-03-2016, 06:48 1967 йилдан бери Юта штатининг Моаб шаҳри яқинида Пасха сафари ўтказилади. Йўлсиз шароитда машина ҳайдаш ишқибозлари ўзаро чақчақлашув учун сафарга отланишади. Тўққиз кунлик тадбир бу йили 19-27 март кунлари бўлиб ўтади. Пасха сафари доирасида Jeep маркасининг 75 йиллик тўйи ҳам ўтказилади. Жип Mopar ательеси билан бирга автомобиль ишқибозлари учун етти нишона нусха тайёрлади. Булар: Jeep Crew Chief 715, Jeep Shortcut, Jeep Renegade Commander, Jeep Comanche, Jeep FC-150, Jeep Trailcat ва Jeep Trailstorm. Барча нусхалар турли йилларда серияли ишлаб чиқарилган автомобилларни гавдалантиради. Тюнинг мобайнида автомобиллар кучайган, узайган ёки қисқарган, қўшимча қурилмалар ўрнатилган. Нишона нусхалар ўз навбатида чўнтаги бақувват мижозларга кўз-кўзлаш учун мўлжалланган. Ҳар бир нусханинг ўз хусусияти бор. Масалан, Jeep Trailcat кучлилиги билан ажралиб туради – 717 от кучига эга. Jeep Crew Chief 715 (чапда) Wrangler Unlimited русуми асосида ясалган. 1960-йилларнинг ҳарбий автомобилини гавдалантиради. Jeep Trailstorm (ўнгда) оддий декоратив элементларга эга. Jeep Shortcut русуми Jeep Wrangler 66 смга қисқартирилганидир. Панжара, капот ва бампери ўзига хос. Jeep FC-150 (тепада) 1956 йилда чиқарилган шу номдаги юк машинасининг янгича талқинидир. Jeep Comanche (чапда) пикапи эса Jeep Renegadeнинг узайтирилган кўринишидир. Jeep Renegade Commander (ўнгда) жиҳозлашда кўп меҳнат сарфланганлиги кўринишидан аён. Jeep Trailcat етти русум орасида энг асови мана шу бўлади. - деб хабар бермоқда Carzone.uz нашри.


Қашқадарё вилоятида Ўзбекистон Республикаси Миллий гвардияси сафида хизмат қилаётган 30 нафар ҳарбий хизматчи янги уйлар соҳибига айланди. Шу муносабат билан ташкил этилган тадбирда ҳарбий хизматчилар, уларнинг оила аъзолари, яқинлари ҳамда жамоатчилик вакиллари иштирок этди.\nМамлакатимизда ҳарбий хизматчиларнинг хизмат ва яшаш шароитини яхшилашга алоҳида эътибор қаратилмоқда. Миллий гвардия ҳарбий хизматчилари учун бунёд этилган мазкур уйлар бунинг амалдаги ифодасидир.\nТадбирда юртимиз тинчлиги, осойишталигини таъминлаш йўлида сидқидилдан хизмат қилаётган ҳарбий хизматчилар ва уларнинг оила аъзолари учун барпо этилган кўп қаватли замонавий уйларнинг калитлари тантанали равишда топширилди.\nХушовоз хонандаларнинг шўх куй-қўшиқлари барчага байрамона кайфият улашди.


Ҳаваскорлар ўртасида тафаккур машқиHaqida.net\nHome Mahalliy Ҳаваскорлар ўртасида тафаккур машқи\nСамарқандда Ўзбекистон Республикаси Конституцияси қабул қилинганлигининг 25 йиллиги муносабати билан “Зарафшон” ва “Самаркандский вестник” газеталари соврини учун ҳаваскорлар ўртасида шахмат мусобақаси ўтказилди.\n«Зарафшон» ва «Самаркандский вестник» газеталари бирлашган таҳририяти томонидан Самарқанд вилояти жисмоний тарбия ва спорт бошқармаси, “Маҳалла” хайрия жамоат фонди ва Ўзбекистон шахмат федерацияси вилоят бўлимлари ҳамкорлигида ташкил этилган тадбирда 60 нафардан ортиқ ҳаваскор шахматчи баҳслашди.\n– Ушбу ташаббус вилоятда шахматнинг оммавийлигини ошириш, истеъдодли ёшларни кашф этишга ҳисса қўшиши билан аҳамиятлидир, – дейди Ўзбекистон шахмат федерацияси вилоят бўлими ижрочи директори А.Воҳидов. – Мусобақанинг туман ва шаҳарларда ўтказилган дастлабки босқичида 1000 дан ортиқ иштирокчи ўз маҳоратини намойиш этди. Улар орасидан сараланган шахматчилар вилоят босқичида яна бир бор синовдан ўтди.\nМусобақа якунига кўра, Нуробод туманидаги Олтинсой маҳалласида яшовчи Ҳусниддин Суюнов энг кўп очко жамғариб, биринчи ўринни эгаллади. Хотин-қизлар иштирокидаги баҳсларда Самарқанд шаҳридан Фарангиз Воҳидованинг қўли баланд келди. Ғолиблар ва барча иштирокчилар ташкилотчиларнинг қимматбаҳо совғалари билан тақдирланди.\n– Шахмат билан оилавий шуғулланамиз, – дейди мусобақа ғолиби Ҳ.Суюнов. – Бу бўш вақтимизни мазмунли ўтказиш, фарзандларимизнинг ақлий қобилиятини ўстиришга ёрдам беради. Оилавий жамоамиз билан мустақиллигимизнинг 26 йиллига бағишлаб ўтказилган вилоят шахмат мусобақасида иккинчи ўринни эгаллаган эдик. Ҳаваскорлар ўртасида ўтказилаётган бу каби беллашувлар спортнинг оммавийлигини оширишга хизмат қилади.\nТадбир доирасида шахмат бўйича Осиё ва жаҳон чемпионатлари ғолиби, халқаро шахмат устаси Жавоҳир Синдоров билан учрашув ҳамда вилоятдаги болалар ва ўсмирлар спорт мактаблари тарбияланувчилари учун маҳорат машғулотлари ўтказилди.


Неймар "МЮ"ни танлайдими ёки "Челси"ни?\n2 апрель, 2017, 20:20\n"Барселона"нинг бразилиялик ҳужумчиси Неймар ёзда Каталонияни тарк этиш эҳтимоли тобора ошиб бормоқда. Бир неча йилдан буён Лионель Мессининг соясида қолиб кетаётган Неймарга кўпчилик Каталониядан кетиш лозимлигини уқтирмоқда.\nФутболчининг ўзи ҳам Англия премьер-лигасида ўйнаш нияти борлигини яширмаяпти. Айни пайтда Неймарга белгиланган трансфер суммаси 200 миллион еврони ташкил қилади. "Манчестер Юнайтед" бу футболчини олиш учун мазкур суммани аямаслигини билдирган.\nЭнди "Челси" ҳам Неймарни қўлга киритишга қарор қилди. Клуб хўжайини Роман Абрамович бош мураббий Антонио Контени жамоада олиб қолиш учун Неймарни олиб келмоқчи.\nҲар икки клуб ҳам бу трансферни амалга оширишга қодир. Бу жараёнда Неймар қайси клубни танлаши энг муҳим масалага айланади.


БМТ қароргоҳида Бош Ассамблеясининг 63-сессияси бошланади\n07 май 2021, Тошкент вақти: 11:45\n16 сентябрь куни Нью-Йоркдаги БМТ қароргоҳида Бош Ассамблеянинг 63-сессияси иш бошлайди. Дунё давлатлари раҳбарлари ва юқори лавозимли расмийларининг чиқишлари 23 сентябрда бошланиб, муҳокама жараёни 1 октябрга қадар давом этиши режаланган.\nБМТ Бош ассамблеясининг 63-сессияси давомида БМТ минбари орқали 120дан ортиқ давлат раҳбарлари, ҳукумат бошлиқлари, Ташқи ишлар вазирлари ва делегация раҳбарларининг нутқ сўзлаши режаланган.\nБош Ассамблеянинг асосий кун тартибига 160дан ортиқ масала муҳокамаси киритилган. Улар орасида тинчлик ва хавфсизликни таъминлаш, терроризмга қарши кураш, инсон ҳуқуқлари ва атроф-муҳит ҳимояси, ижтимоий-иқтисодий тараққиёт билан боғлиқ муаммолар ва бошқа масалалар бор.\nБМТ Бош ассамблеясининг 23 сентябр кунги умумий сиёсий муҳокамаларида Аргентина, АҚШ, Бразилия, Габон, Сербия, Франция ва Эрон раҳбарларининг нутқ сўзлаши кутилмоқда. Дастлабки рўйхатга кўра, 25 сентябр куни Тожикистон, 26 сентябр куни Қирғизистон президентларининг Бош Ассамблеяда чиқиш қилиши режаланган.\nБМТ Бош Ассамблеясининг 63-сессиясида Ўзбекистон номидан Ташқи ишлар вазири Владимир Норов қатнашади.\nЎзбекистон Ташқи ишлар вазири БМТ минбари орқали қиладиган чиқишида қандай масалаларни кўтариши кутилади, деган саволга АҚШдаги ўзбекистонлик дипломат Ўзбекистон ва БМТ ўртасидаги ҳамкорлик, хавфсизлик, ва бошқа масалалар кўтарилиши кутилмоқда. Ҳозирча ҳамма масала аниқ эмас, деди.\nБМТ Бош ассамблеяси 63-сессиясининг 29 сентябр кунги йиғилишида Россия Ташқи ишлар вазири Сергей Лавров ҳам нутқ сўзлаши режаланган.\n15 сентябр куни Бош Ассамблеяси мажлисида БМТнинг энг қудратли органи ҳисобланган Хавфсизлик кенгаши аъзолари сонини кўпайтириш, бу борада 2009 йил 28 февралгача музокаралар бошлаш ҳақида келишувга эришилди. Шуни эслатиб ўтиш жоизки, 2005 йилда Бразилия, Германия, Ҳиндистон ва Япониядан иборат “Тўртлик гуруҳи” деб аталган давлатлар Хавфсизлик кенгашига доимий аъзо бўлиши учун ҳаракат бошланган эди. Бундан ташқари Африканинг икки давлати вето ҳуқуқисиз Хавфсизлик кенгашига аъзо бўлиш истагини билдирган. Бироқ Хавфсизлик кенгашига аъзо бўлишни хоҳлаган давлатларга рақиб бўлган Италия, Покистон ва Аргентина қарши чиққани боис ҳозирча уларнинг уриниши самара бергани йўқ.


“Реал” универсал вундеркинд топди. У майдонда жой танламайди\n14 сентябрь, 2021, 20:02\nТеглар:Реал | Лион\nШунақа ўйинчилар ҳам бор!\n“Лион”нинг 18 яшар ярим ҳимоячиси Райан Шерки ҳамюрти Эдуардо Камавинга ортидан “Реал” футболчисига айланиши кутилмоқда.\nФранциялик истеъдлд эгаси плеймейкерлик қобилиятидан ташқари, ҳужумнинг ҳар қайси нуқтасида самарали ўйнай олиш салоҳиятига эга.\n“Қироллик клуби” кўплаб ижобий хусусиятларга эга бўлган Шерки узоқ йиллар давомида клубга фойда келтиришига ишонмоқда. Қолаверса, бош мураббий Карло Анчелотти жамоани яшартириш бўйича ишини давом эттириши керак.\nРайан Шеркининг “Лион” билан амалдаги шартномаси 2023 йилнинг ёзигача тузилган. Шу боис, мадридликлар мавсум якунланганидан кейин унинг трансферини тўлиқ сотиб олмоқчи. Ҳозирча, ёш футболчи 27 миллион еврога баҳоланмоқда.\n“Реал” биринчи супертрансферга таклиф жўнатди\nБенземанинг борар манзили аниқ бўлди


Украина: Авф қонуни ҳам иш бермади - BBC Uzbek - Dunyo\nУкраина: Авф қонуни ҳам иш бермади\nСўнгги янгиланиш 30 январ 2014 - 10:16 GMT\nАвф ҳақидаги қонунни тан олмаган намойишчилар, кўчалар ва биноларни эгаллаб олишда давом этишмоқда\nҲибсга олинган намойишчиларни озод қилишга йўл очадиган қонун Киевнинг Мустақиллик майдонида тўпланган кўп минг кишилик намойишчиларни қониқтиргани йўқ.\nХалқ ғалаёнини бостиришга қаратилган айни авфдаги шартларни намойишчилар қабул ҳам қилишмаяпти. Қонун шартига кўра, масалан, намойишчилар эгаллаб олган ҳукумат биноларини бўшатишса, уларнинг ҳибсдаги маслакдошлари озод этилади.\nУкраина мухолифати бу шартни қабул қилиб бўлмаслигини айтган ва Киев кўчаларида чодир тикиб ўз нороозилигини изҳор этаётган одамлар уйга қайтишни ўйлаб ҳам кўришаётгани йўқ. Аксинча, шу пайтгача ишғолдан қутулиб қолган давлат биноларини ҳам эгаллаб олиш ҳаракатлари давом этаётир.\nОврўпопараст украинлар ўз фаолиятларини мувофиқлаштириш учун бу биноларни штаб-квартираларга айлантиришган. Шунингдек, Киевнинг қаҳратон совуғига қарамай кўчада қолаётган одамлар баъзида айни биноларга кириб, исиниб олишади.\nУкраина бош вазири жаноб Азаров ва ҳукумат истеъфосидан кейин қабул қилинган авф қонуни Президент Янукович бораётган иккинчи йирик муросаю-мадора чорасидир. Аммо парламентдаги Украина мухоилфати вакиллари айни қонун борасида овоз беришдан бош тортишган.\nСиёсатчига айланган машҳур боксчи Виталий Кличко Мустақиллик майдонида тўпланган тарафдорларига қарата ҳали кураш давом этишини айтди.\nБошқа бир депутат Инна Боҳословска эса ўз телеинтервьюсида авф ҳақидаги қонунни танқид қилиб, у худди арава ғилдирагига тиқилган ўқлоғдек тўсиқ бўлганини билдирди.\nМухолифат сиёсатчисига айланган машҳур боксчи Виталий Кличко кураш тўхтамаслигини айтди\n"Келаси 15 кун ичида бинолар бўшатилмаса, ўз халқига ҳужум қилиш учун куч тўплашларига баҳона ва вақт топилди" - деб янги қонунни изоҳлаган Боҳословска хоним.\nНамойишчилар наздида ҳибсдагилар аслида гаровга олинган тутқунлардир. Ҳукумат эса энди уларни ўртага солиб, олди-берди қилмоқчи.\nКеча, чоршанба куни мамлакатнинг собиқ президенти Леонид Кравчук Украина фуқаролар уруши арафасида турибди, деб айтганди.\nМосква эса намойишларга сабаб бўлган 15 миллиард долларлик ёрдам шартномасининг муайян қисмини токи янги ҳукумат тузилмагунча бермасдан, тутиб турмоқчи.\nХудди шу шартнома боис москвапараст президент Виктор Янукович Оврўпо Иттифоқига яқинлашишни таъминлайдиган шартномани имзоламаганди.\nБироқ ўз келажагини эркин, демократик ҳамда фаровон Оврўпо билан бирга кўрадиган украинлар давлат раҳбарининг ушбу ҳаракатини қабул қилишмаган ва намойишлар бошланиб кетганди.\nАксар руслар яшайдиган шарқий Украина эса, аксинча, Россия билан яқин бўлишни истайди.\nАммо ҳатто Совет даврида ҳам Москва бошқарувига қарши узоқ йиллар курашиб келган ғарбий Украина учун бу қабул қилиб бўлмас қарордир.\nСобиқ президент: "Украина фуқаро уруши бўсағасида"29.01.14\nПрезидент Янукович бош вазир Азаров ва унинг ҳукуматини тарқатиб юборди28.01.14, Сиёсат\nУкраина: намойишчилар Адлия вазирлигини эгаллаб олганлар27.01.14, Сиёсат


Қиблага қараб ўтиришга рухсат борлиги\nЖобир ибн Абдуллоҳ (розияллоҳу анҳу)дан ривоят қилинди; айтди: «Набий саллаллоҳу алайҳи ва саллам бизларни кичик қазои ҳожат қилганда қиблага қараб ўтиришдан қайтарган эдилар. Вафотларидан бир йил олдин ўзларининг қиблага қараб ўтирганларига кўзим тушди».\nАҳмад ибн Ҳанбал, Абу Довуд, Ибн Можа, Ал-Баззор, Ибнул-Жоруд, Ибн Ҳузайма, Ибн Ҳаббон, Ал-Ҳоким ва Ад-Доруқутний ҳам бу ҳадисни тахриж қилганлар. Ал-Баззор «ҳасан» эканини ва Ибнус Сақан эса «саҳиҳ» эканини қайд этишган. Очиқ ва ёпиқ жойларда қиблага қараб ўтириш ёки орқа қилиш жоиз эканини айтган кишилар шу ҳадис билан сўзларини далиллайдилар. Ва буни манъ этган ҳадисларни насх қилишини (бекор қилишини) уқтирадилар. Ҳофиз ибн Ҳажар эса «Ат-талхис» асарида бундай дейди: Бу ҳадис билан истидлол (далил-исбот) қилиш изоҳталаб масаладир. Чунки, бу ҳаммага тегишли бўлмаган бир феълни нақл этади. Балки бу феъл бирор узрга ёки мақбул бир сабабга асослангандир». Қози Аш-Шавқоний ҳам «Ан-наил» асарида бундай дейди: «Усул илмида (Усули динда) собит ва муқаррар бўлганки, Пайғамбар саллаллоҳу алайҳи ва салламнинг феъли бизга тегишли бўлган сўзларига муориз (қарши) эмас, яъни Пайғамбар саллаллоҳу алайҳи ва саллам бизларни, кичик ёки катта қазои ҳожат қилганда қиблага қараб ўтиришдан ёки орқа қилиб ўтиришдан қайтарганлар. Бу қайтарув барчамиз учун жорий бўлган».\nБу бобда Абу Қатода, Оиша онамиз, Аммор ибн Ёсир (розияллоҳу анҳум)дан ҳам ҳадис ривоят қилинган.\nЖобирнинг бу бобдаги ҳадиси ғариб.\nУшбу ҳадисни Ибн-ул-Лаҳийъа Абуз-Зубайрдан, Жобирдан, Абу Қатодадан ривоят қилиб, «У (Абу Қатода) Набий саллаллоҳу алайҳи ва салламнинг қиблага қараб бавл (пешоб) қилаётганларини кўрди», дейди. Қутайба бу ҳадисни бизга нақл этиб, «Бизга буни Ибн-ул-Лаҳийъа хабар қилди», деди.\nЖарирнинг Расулуллоҳ сшхлаллоҳу атайҳи ва салламдан ривоят қилган ҳадиси Ибнул- Лаҳийъа айтган ҳадисдан кўра саҳиҳроқ.\nИбнул-Лаҳийъа муҳаддислар назарида заифдир. Яҳё ибн Саъид Ал-Қаттон ва яна бошқалар унинг хотира жиҳатидан заиф эканини қайд этганлар.


“Утро с Юлией Высоцкой” кўрсатуви чоғида рекламанинг баландлиги туфайли иш қўзғатилди\n10:10 / 19.11.2015\nРоссия Федерал аксилмонопол хизмати НТВ телеканалига нисбатан эфирда трансляция қилинаётган реклама баландлиги даражасининг оширилиши муносабати билан иш қўзғатди. Бу ҳақда идоранинг расмий сайтида хабар қилинди.\nХабарномада айтилишича, “Утро с Юлией Высоцкой” кўрсатуви чоғида рекламанинг баландлиги белгиланган меъёрлардан ошиб кетган. Бу эса “Реклама ва анонслар тўғрисида”ги федерал қонун нормаларига мувофиқ келмайди.\nҚонунга мувофиқ, реклама баландлиги даражаси 1.5 дБ қилиб белгилаб берилган.\nИш 2015 йил 11 декабрида кўриб чиқилади.


Давлат ташкилоти ўз балансидаги автомобилларни аукцион орқали сотувга қўйган ва ушбу автомобиллар ташкилотнинг ходимлари томонидан сотиб олинди. Ташкилот ходимларининг аризасига биноан аукцион савдоларига қатнашиш учун савдога қўйилган асосий воситаларнинг 10% миқдорида гаров тўлови уларнинг иш ҳақиси ҳисобидан аукционга ўтказиб берилди. Аукцион ғолиблари сотиб олиш тўловининг қолган қисмини ҳам иш ҳақи ҳисобидан қоплаб беришни сўрашяпти.\nБир инвентар объектнинг қолдиқ қиймати Ўзбекистон Республикасида белгиланган энг кам ойлик иш ҳақининг (бюджет ташкилоти томонидан сотиш тўғрисида қарор қабул қилинган пайтда) 100-баравари миқдоридан ортиқни ташкил этадиган автомототранспорт воситалари, шунингдек бошқа асосий воситалар асосий воситалар қийматини баҳолаш ташкилотлари томонидан баҳолангандан кейин оммавий савдоларда сотилиши керак (Бюджет ташкилотлари ва давлат унитар корхоналарининг асосий воситаларини ҳамда қурилиши тугалланмаган объектларини сотиш, шунингдек уларни сотишдан тушган пул маблағларини тақсимлаш тартиби тўғрисида Низом, ВМнинг 31.12.2009й. 343-сонли қарорига 1-илова).\nБюджет ташкилотларининг асосий воситаларини сотишдан тушган маблағлар бюджетдан ташқари воситалар бўйича бюджет ташкилотларининг талаб қилиб олинадиган депозит ҳисоб рақамларида (ёки Молия вазирлиги Ғазначилигининг тегишли бўлинмаларида очилган шахсий ҳисоб рақамларида) жамланади. Кўрсатиб ўтилган маблағлар бюджет ташкилотлари томонидан қуйидаги тартибда тақсимланади:\n50 фоизи - тегишли бюджет даромадига ўтказилади;\n50 фоизи - бюджетдан ташқари маблағлар бўйича бюджет ташкилотларининг талаб қилиб олинадиган депозит ҳисоб рақамларида қолади.\nДавлат улушини сотиш тартиби Вазирлар Маҳкамасининг 06.10.2014й. 279-сонли қарори билан тасдиқланган Низомга мувофиқ амалга оширилади (кейинги матнларга Низом деб аталади). Ушбу Низомга асосан аукционни ўтказиш учун сотувчи ихтисослаштирилган ташкилот билан давлат улушини сотиш бўйича аукционни ташкил этиш юзасидан ҳизматлар кўрсатишга шартнома тузади.\nАукцион ўтказиш якунлари бўйича аукцион ғолиби билан олди-сотди шартномаси тузилади. Олди-сотди шартномаси бир тарафдан сотувчи ва бошқа тарафдан ғолиб ўртасида манфаатдор тарафнинг - балансда сақловчининг иштирокида тузилади.\nОлди-сотди шартномасида тарафларнинг номи ва манзиллари, шартномани тузиш учун асослар, сотиб олиш тўловининг миқдори, валютаси, амалга ошириш шартлари, тартиби ва муддатлари, тарафларнинг мажбуриятлари ва бошқа белгиланган маълумотлар акс эттирилади (Низомнинг 78-банди).\nОлди-сотди шартномасини тузгандан кейин харидор ёки унинг ваколатли вакили тузилган олди-сотди шартномасининг шартларига мувофиқ сотиб олиш тўловларини амалга оширади. Бунда аукционда ютиб чиқган ғолиб томонидан тўланган закалат сотиб олиш тўловлари суммасига қўшилади (Низомнинг 83-банди).\nДавлат улушларини сотиб олиш тўловларини тўлаш муддати сотувчи томонидан белгиланади, бироқ у олди-сотди шартномаси кучга кирган кундан бошлаб икки йилдан ошиши мумкин эмас. Сотиб олиш тўловлари Давлат мулкини хусусийлаштиришдан тушган маблағлар жамғармасига бирйўла ёки бўлиб-бўлиб тўланади (Низомнинг 84-банди).\nЮқоридаги қонун хужжатлари талабларидан келиб чиқадиган бўлсак:\n1. Аукцион орқали сотилган асосий воситлар учун тўловлар ташкилотнинг бюджетдан ташқари воситалар бўйича бюджет ташкилотларининг талаб қилиб олинадиган депозит ҳисоб рақамларида ёки Молия вазирлиги Ғазначилигининг тегишли бўлинмаларида очилган шахсий ҳисоб рақамларида жамланиши керак.\nАукционда ютиб чиқган ғолиблари томонидан тўланган закалат тўловлари ҳамда ғолиб билан тузилган олди-сотди шартномасида белгиланган тартибда амалга оширилган сотиб олиш тўловлари ушбу махсус ҳисоб рақамларга келиб тушади ва уларда жамлади.\nУшбу маблағларнинг 50 фоизи тегишли бюджет даромадига ўтказилгандан сўнг қолган 50 фоизи ташкилотнинг ҳисоб рақамига ўтказилиши мумкин.\n2. Асосий воситаларни сотишдан тушган маблағларнинг 50% юқори ташкилот томонидан белгиланган тартибда ва муддатларда махаллий бюджетга ўтказилади.\n3. Аукцион орқали сотилган асосий воситалари учун тўловлар аукцион ғолиби билан тузилган олди-сотди шартномасида белгиланган тартибда ва муддатларда амалга оширилиши керак. Агарда асосий воситалар ташкилот ходимлари томонидан сотиб олинган бўлса, ходимларнинг аризасига мувофиқ тўловлар уларнинг иш ҳақиси ҳисобидан копланиши мумкин. Аукцион орқали сотилган асосий воситалари учун тўловлар ходимларнинг иш ҳақиси ҳисобидан копланиши шартлари олди-сотди шартномасида акс эттирилиши лозим. Бироқ, сотиб олиш тўловларини тўлаш муддати олди-сотди шартномаси кучга кирган кундан бошлаб 2 йилдан ошиб кетиши мумкин эмас. Бундай ҳисоб-китоблар фақат юқори ташкилотнинг рухсати билан амалга оширилиши мумкин.


ЎзА - 26 йиллик орзулар ушалган кун\n26 йиллик орзулар ушалган кун\n13.04.2018 18:21 Чоп этиш версияси\nҚашқадарё вилояти ҳокимлигида 8 нафар юртдошимизга Ўзбекистон Республикаси фуқаролиги паспорти топширилди.\nЎз юртининг ҳақиқий фуқароси бўлиш инсон учун улуғ шараф. Нишон туманида яшовчи Бўри Холбоев неча йиллар ана шу бахтдан бенасиб яшади. Бўри ака асли Қашқадарё вилояти Қарши туманида туғилган. Тақдир тақозоси билан бир муддат Тожикистон Республикасида яшаган. Ўзбекистонга 1992 йилда қайтиб келган. Унинг 26 йиллик орзу-армонлари ушалиб, Ўзбекистон Республикаси Президентининг фармони билан Ўзбекистон Республикаси фуқаролигига қабул қилинди.\n– Бугун ҳаётимда шундай қувончли кунки, уни ҳеч қандай сўз билан таърифлаб беролмайман, – дейди кўзида ёш билан Б.Холбоев. – Чунки 1992 йилдан буён ўз юртимда фуқаролиги бўлмаган шахс сифатида яшадим. Менда ҳеч қандай ваколат, ҳуқуқ бўлмаган. Сайлаш ва сайланиш ҳуқуқига эга бўлмаганман. Бугун энг буюк орзуим ўшалди, десам хато қилмайман. Бунинг учун Президентимизга беҳад миннатдорлик билдираман.\nХолбўта Эшқувватовнинг хонадонида ҳам бугун катта байрам, хурсандчилик. Улар бу кунни 24 йил орзиқиб кутишди. Тожикистон Республикасида туғилган Холбўта Эшқувватов 1994 йил ота юртига оиласи билан қайтди.\n– 2011 йилдан буён Нишон тумани тиббиёт бирлашмасига қарашли Талимаржон шаҳар поликлиникасида шифокор-стоматолог вазифасида ишлаб келмоқдаман, – дейди Х.Эшқувватов. – Давлатимиз раҳбарининг фармонига биноан Ўзбекистон Республикаси фуқаролигига қабул қилиндим. Энди тўла-тўкис Ўзбекистон фуқаролари қаторида ўзимни ҳис қилмоқдаман. Бор куч-ғайратим билан Ватанимга хизмат қиламан.\nЖамила Турсунова Тожикистон Республикасининг Қўрғонтепа вилоятида туғилган. 1992 йилда ота-онаси билан Нишон туманига кўчиб келиб, шу ерда оила қурди. Айни пайтда тумандаги 10-умумтаълим мактабида ёш авлодга таълим-тарбия бериб келмоқда. Вилоят ҳокимлигида бўлиб ўтган маросимда Жамила Турсуновага ҳам Ўзбекистон Республикасининг паспорти тантанали равишда топширилди.\nПрезидентимизнинг “Ўзбекистон Республикаси фуқаролигига қабул қилиш тўғрисида”ги фармонига асосан Қашқадарё вилоятида бугунги кунга қадар 21 нафар фуқаролиги йўқ шахсга Ўзбекистон Республикаси фуқаролиги паспорти топширилган.


Москвада опа-сингиллар Ferrari сотиб олиш вақти қўлга олинди\nМосква шаҳар полицияси пойтахтнинг йирик банкида ишлайдига опа-сингилларни қимматбаҳо автомобил сотиб олиш вақти ҳибсга олди. Улар фирибгарликдай айбланмоқда. 23.03.2017, Sputnik Ўзбекистон\n15:41 23.03.2017 (янгиланди: 18:44 23.03.2017)\n© Марьям ДадашеваМарьям Дадашева\n© Марьям Дадашева\nМосква шаҳар полицияси пойтахтнинг йирик банкида ишлайдига опа-сингилларни қимматбаҳо автомобил сотиб олиш вақти ҳибсга олди. Улар фирибгарликдай айбланмоқда.\nТОШКЕНТ, 23 мар — Sputnik. Опа-сингил 26 ёшли Марьям ва 22 ёшли Тамилла Дадашевалар Москвада, нархи 7 миллион бўлган Ferrari сотиб олиш вақти, ҳибсга олинди, деб хабар қилмоқда Коммерсант нашри.\nХабарда айтилишига кўра, Дадашевалар Сбербанкнинг кичик бизнес ва юридик шахслар билан ишлаш бўлимида ишлаган. Воқеадан бир неча кун олдин улар мижозларнинг бирининг ҳисоб рақамидан 40 млн рубл маблағни сохта фирмалар ҳисоб рақамига ўтказиб нақд пулга айлантириб олишган. Пул қўлга тегиши билан, Ferrari автосалонига йўл олишган.\nХабарда айтилишига кўра, Марьям шундай машина ҳақида бир йилдан бери орзу қилган экан. У Дубайда, Ferrrari ёнида тушган суратини Instagramда жойлаштириб, "менга шуни совға қилинглар" деб ёзган.\nТергов қўмитаси хабарига кўра, опа-сингил Дадашевалар бир неча сохта фирмалар орқали 4 миллиард рубл ўғирлашни режалаштиришган. Айни дамда пул ўмаришнинг ушбу услубини ким ўйлаб топгани ва уларнинг шериклари бўлганми ёки йўқлиги аниқланмоқда.\nТергов давомида опа-сингиллар қамоққа олинмаслиги ва ўй-ҳибсида бўлиши хабар қилинмоқда.


Қирғизистонда биринчиси синф ўқувчиси одам отиб қўйди\n12:44 / 09.03.2016\nҚирғизистоннинг Ўш вилояти, Кара-Кульжа туманида биринчи синф ўқувчиси ногоҳ учинчи синф ўқувчисини оёғидан отиб қўйди. Бу ҳақда вилоят ИИБ матбуот хизмати маълум қилган.\nМаълумотларга кўра, воқеа Ак-Бор аҳоли яшаш пунктида содир бўлган. “2006 йилда туғилган қизча ота-онаси билан ҳамроҳликда қариндошларникига меҳмонга келишади. Ўйин вақтида 2008 йилда туғилган бола ТОЗ-32 ўқотар қуролидан қизчани оёғидан отиб қўйди” — дейилади матбуот хизмати берган маълумотда.\n“Қизча шифохонага ётқизилди, шифокорлар унинг саломатлигини қониқарли, деб баҳолашмоқда. Милиция маълумотига кўра, текширув ишлари бошлаб юборилган. Қурол темир сейфда сақланиши лозим бўлган” — дея таъкидланади манбада.


«TASHKENT REALTOR SERVICE» МЧЖ 2018 йил июль-август ойларида ўтказилган очиқ аукцион савдолари натижаларини маълум қилади! | Агентство недвижимости — Tashkent Realtor Service. Недвижимость в Ташкенте. Продажа, покупка,аренда квартир в Ташкенте.\n«TASHKENT REALTOR SERVICE» МЧЖ 2018 йил июль-август ойларида ўтказилган очиқ аукцион савдолари натижаларини маълум қилади!\n1.Қибрай тумани, “Қибрай ОАЗИС” СИУ ҳудуди “QIBRAY-ERGASHEV DIYOR” ф/х га тегишли жами 2,39 га, шундан 1,48 га ер майдонида жойлашган 416 туп узум кўчатларидан иборат “Узумзор”, бошланғич баҳоси 20 422 000 сўм. Сотилиш баҳоси 21 652 000 сўм.\n2.Тошкент тумани “Тош-Тўлабий” ва “Ғишткўприк агро” агрофирмаси ҳудудлари “ZANGIOTA FRUITS AGRO GOLD” МЧЖ дан захирага олинган 1-лойиҳа 294, 295, 409, 410, 411-к лардаги жами 5,16 га, шундан 4,8 га “Боғзор”, бошланғич баҳоси 12 594 747 сўм. Сотилиш баҳоси 16 380 000 сўм.\n3.Тошкент тумани “Тош-Тўлабий” ва “Ғишткўприк агро” агрофирмаси ҳудудлари “ZANGIOTA FRUITS AGRO GOLD” МЧЖ дан захирага олинган 2-лойиҳа 412, 413к лардаги жами 2,87 га, шундан 2,58 га ер майдонидаги “Боғзор”, бошланғич баҳоси 10 036 258 сўм. Сотилиш баҳоси 13 000 000 сўм.\n4.Тошкент тумани “Тош-Тўлабий” ва “Ғишткўприк агро” агрофирмаси ҳудудлари “ZANGIOTA FRUITS AGRO GOLD” МЧЖ дан захирага олинган 3-лойиҳа 498к, 489-к. лардаги жами 4,47 га, шундан 4,2 га “Боғзор”, бошланғич баҳоси 9 475 956 сўм. Сотилиш баҳоси 13 300 000 сўм.\n5.Тошкент тумани “Тош-Тўлабий” ва “Ғишткўприк агро” агрофирмаси ҳудудлари “ZANGIOTA FRUITS AGRO GOLD” МЧЖ дан захирага олинган 4-лойиҳа 492, 493, 494-к. лардаги жами 4,07 га, шундан 2,88га “Боғзор”, бошланғич баҳоси 9 475 956 сўм. Сотилиш баҳоси 13 300 000 сўм.\n6.Тошкент тумани “Тош-Тўлабий” ва “Ғишткўприк агро” агрофирмаси ҳудудлари “ZANGIOTA FRUITS AGRO GOLD” МЧЖ дан захирага олинган 5-лойиҳа 495-контурдаги жами 3,86 га, шундан 3,68 га ер майдонидаги “Боғзор”, бошланғич баҳоси 362 702 сўм. Сотилиш баҳоси 550 000 сўм.\n7.Тошкент тумани “Тош-Тўлабий” ва “Ғишткўприк агро” агрофирмаси ҳудудлари “ZANGIOTA FRUITS AGRO GOLD” МЧЖ дан захирага олинган 6-лойиҳа 496-контурдаги жами 3,78 га, шундан 3,45 га ер майдонидаги “Боғзор”, бошланғич баҳоси 8 363 066 сўм. Сотилиш баҳоси 11 900 000 сўм.\n8. «YANGI ANGREN IES» АЖ балансидаги Тошкент вилояти, Охангарон тумани, Ёнариқ МФЙ манзилида жойлашган 0021-литердаги ташқи майдони 1200,00 кв.м., 0022-литердаги ташқи майдони 750,00 кв.м. бўлган “Қурилиш ашёларини сақлаш омбори ва айвон”, бошланғич баҳоси 594 700 000 сўм. Сотилиш баҳоси 612 541 000 сўм.\n9. «YANGI ANGREN IES» АЖ балансидаги Тошкент вилояти, Охангарон тумани, Ёнариқ МФЙ манзилида жойлашган 0023-литердаги ташқи майдони 1017,61 кв.м. бўлган “Механика-чилангарлик таъмирлаш устахонаси ва омборхона”, бошланғич баҳоси 319 363 000 сўм. Сотилиш баҳоси 328 982 000 сўм. Хизматлар лицензияланган RR – №0008.


Ойдин Юсупова ва Жамила Ғофуровани нима жин урди? » Ўзбекистон янгиликлари – Zamin.uz\n13-05-2016 | 15:02\nZAMIN.UZ / Маданият / 13 Май 2016 года2 702\nҚуйидаги видеони кўриб, аввалига ўзбек актрисаларимизни нима жин урди экан, деб ҳайрон бўлдик. Кейин билсак, бу Shok.uz сайтининг “Шок лэди” лойиҳаси учун суратга олинган актриса Ойдин Юсупова ва Жамила Ғофуровалар ижросидаги хориж клипига тақлид сифатида суратга олинган видеоролик экан. Унда икки ўзбек актрисаси Бейонсе ва Шакира образида намоён бўлган. Манба: Даракчи.уз\nЎқишни тавсия қиламиз Рассел Кроу "Мумиё"нинг янги қисмида суратга тушиши мумкин


Сифатли уруғ – мўл ҳосил гарови - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 30 Ноябр 2018\tКӯришлар: 624\nбўлмаган сифатсиз чигит уруғларини экиш натижасида, пахтачиликда ҳосилдорлик йил сайин пасайиб, баъзи хўжаликлар таназзулга юз тутаётир. Ўз замонида ҳосилдорлиги жиҳатидан миришкор деҳқонларимизни оламга танитган ва "оқ олтин" аталмиш пахта етиштиришнинг айни пайтдаги ҳолати қониқтирмайди десак, ҳақиқатни айтган бўламиз.\nБиз пахтачилик соҳасида таниқли устозлар эстафетасини муваффақият билан деҳқончилик маданиятига эътибор берибгина қолмай, балки унга амал қилиб, яхши натижаларни қўлга киритиб келаётган Дўстий ноҳиясидаги Эргаш Султонов номли уруғчилик хўжалиги бошлиғи, Тожикистонда хизмат кўрсатган фахрий ходим Бекмурод Холов билан уруғчилик хусусида суҳбатлашдик:\n- Раис, хўжалигингиздаги экин майдонларида қайси навли пахта ва буғдой уруғлари етиштирилади? Техник базангизнинг ҳолати қандай?\n- Ўзингиз гувоҳ бўлганингиздек, Шўролар давридан қолган гараж боягидек турибди. Хўжалик иқтисодиётини тежаш мақсадида, ундаги техникаларни таъмирлаб фойдаланамиз. Бизда ташқарига чиқиб таъмирлаб келишга эҳтиёж йўқ. Учта Т-150 ва бешта қатор ораларга ишлов беришга мўлжалланган "Беларус" русумли тракторларимиз мавжуд. Шудгор қилишда фақат уч корпусли тиркама плуг билан ер чуқурлиги 35-40 сантиметр ҳайдалади. Бу келгусида ҳосилдорликни оширади. Хўжаликда 631 гектар ер майдони бўлиб, 400 гектарига уруғлик пахта экилади. Жумладан, 260 гектар "Тожикистон", 110 гектар "Хатлон-14" ва 30 гектарга "Флора" навларини экамиз. Қолган ерга алмашлаб экиш усулига риоя қилган ҳолда, эртапишар "Краснодар-99" навли буғдой етиштирамиз. Бу биз учун такрорий экин экишга ҳам қулайлик яратади.\n- Пахта уруғи етиштиришнинг агротехник тадбирлари ҳақида маълумот берсангиз…\n-Юқорида айтиб ўтилган пахта навларини март ойининг охирида экиб, униб чиққан кўчат тўртқулоқ бўлгач, бир метрга 4-5тадан туп қўйиб, ягана қилинади. Бу дегани бир гектар майдондаги ғўза зичлиги 85-90 минг тупни ташкил этади. Агар гектарига 300-350 килограмм минерал ўғит берилиб, ғўза шохлари 12-14тага етганда чеканка қилинса, етилиш жараёни 120 кунни ташкил этадиган "Тожикистон" нави 4-4,5 минг даража иссиқликни олган қитъалардан 30-35 центнердан хирмон кўтармоқдамиз. Тажрибали деҳқонлар маслаҳатига кўра, ҳашаротларга қарши олтингугурт билан оҳакни қайнатиш натижасида И, С, О номли қўлбола заҳарли дорини махсус дори сепадиган О. Д. Н аппарати ўрнатилган тракторда ҳашарот тушган қитъаларга сепмоқдамиз. Бунинг натижаси чакки эмас. Энди пахтани теришга келсак, бу ерда режадан кўра, сифат кўпроқ рол ўйнайди. Пахта қийғос очилиб, 60 фоизи теримга тайёр бўлган ҳолдагина, теришга рухсат берилади. Таъкидлаб ўтиш жоизки, пахта заводига юборилган уруғлик пахталар навига қараб пункт қилинади. Чигитни тозалаш жараёнида ўзимиздан одам бўлиб, чигит тозалаш агрегатлари обдон тозалангандан сўнг, уруғлик пахта чигити олинади. Биз бу билан пахта навлари аралашиб кетишининг олдини оламиз.\n- Меҳнаткашларингиз фаолияти ҳақида тўхталиб ўтсангиз…\n-Хўжалигимизда 30-32 центнердан хирмон кўтарган бригадирлардан Оллоберди Худойбердиев, Саъдулло Солиевлар пешқадам, механизаторлардан Панжи Маҳмасаидов ва Шоди Сабзалиевларнинг самарали меҳнатлари туфайли, кўнгилдаги хирмон яратилди. Бу хирмонларни яратишда кўп минг килограммчи қизларимиздан Чиннигул Қурбонова, Гулсум Раҳмонова ва Истам Ҳакимовалар кунига 100-120 килограмдан "оқ олтин" териб, хирмонга тўкдилар.\n- Ўз тажриба мактабингизга таянган ҳолда, ёш фермер ва деҳқон хўжаликлари раҳбарларига нима деган бўлардингиз?\n-Биласизми, "Тупроқни чақалоқдай тарбияласанг, асл тортади, дур беради", деган доно халқимиз. Модомики шундай экан, хўжалик раҳбари ҳам агроном, ҳам иқтисодчи бўлишини замонанинг ўзи талаб қилмоқда. Шу боисдан, раҳбар қўл остида меҳнат қилаётганларнинг турмуш фаровонлигини ўйлаши, энг аввало, ердан фойдаланиш маданиятини яхшилаши, алмашлаб экиш усулларига амал қилган ҳолда, сифатли уруғ экиб, агротехника қоидаларига риоя қилсагина, саховатли она-замин ҳимматини аямайди.\nСуратда: Эргаш Султонов номли уруғчилик хўжалиги бошлиғи Бекмурод Холов.\nБугун: 23-09-2020 08:10:47


Россия ҳарбий кемалари ИД пойтахтига зарба берди - 17.11.2015, Sputnik Ўзбекистон\nЗарбалар Сешанба куни эрталаб қанотли ракеталар ёрдамида берилди. 17.11.2015, Sputnik Ўзбекистон\n18:20 17.11.2015 (янгиланди: 18:23 17.11.2015)\n© Sputnik / Виталий Аньков / Фотобанкка ўтишРоссия қанотли ракеталар ташувчи крейсери\nЗарбалар Сешанба куни эрталаб қанотли ракеталар ёрдамида берилди.\nТОШКЕНТ, 17 ноя — Sputnik. Франция ҳукуматига қарашли манбаанинг маълумотига қараганда, Россия Суриянинг Ракка шаҳрида, “Ислом давлати” ҳудудида жойлашган объектларга зарба берди, РИА Новости Рейтер агентлиги хабари асосида.\nМаълумотда айтилишича, зарбалар сешанба куни берилган.\nФранциянинг Le Monde нашри хабар беришича, зарбалар Ўрта ер денгизида жойлаштирилган Россия ҳарбий кемалари бортидан қанотли ракеталар ёрдамида берилган.\nЭслатиб ўтамиз, 2015йил 31 сентябрдан бошлаб Россия жанговор авиацияси ва денгиз флоти Сурия Араб республикаси расмий мурожаатига биноан “Ислом давлати” тероррчилик ташкилотига қарши ҳарбий операцияда қатнашмоқда.


Самарқандда ШҲТ саммити учун йўл ва кўчаларни таъмирлашга 25 млн доллар ажратилди – Газета.uz\nСамарқандда ШҲТ саммити учун йўл ва кўчаларни таъмирлашга 25 млн доллар ажратилди\nСамарқандда 2022 йилдаги Шанхай ҳамкорлик ташкилоти саммити учун йўл ва кўчаларни янгилашга 25 млн доллар ажратилди.\n23 сентябрь 2019, 12:34 Жамият\nЎзбекистон ҳукумати 2022 йилда Самарқандда Шанхай ҳамкорлик ташкилоти саммитини ўтказишга тайёргарлик ишларини молиялаштириш тартиблари белгиланди, деб ёзмоқда Norma.uz. Саммитда иштирок этиш учун 20 дан зиёд давлатлар раҳбарлари ташриф буюради.\nТикланиш ва тараққиёт жамғармаси 2017 йилда ташкил этилган Самарқанд вилоятини ободонлаштириш ва фаровонлигини ошириш жамғармасига 25 млн доллар ажратди. Кредит муддати 5 йил бўлиб, унинг 2 йили 2 фоизлик имтиёзли даврдан иборат.\nОлинган маблағлар ҳисобидан шаҳар кўча ва йўллари ҳолатини яхшилаш, шунингдек, ШҲТ саммитини ўтказиш учун давлат ва жамоат эҳтиёжлари учун ер участкалари олиб қўйилган жисмоний ва юридик шахсларга етказилган зарарларни қоплаш режалаштирилмоқда.


Cудланган пахта заводи директори ҳокимни ҳам жавобгарликка тортишни талаб қилмоқда\n16 январ 2021, Тошкент вақти: 04:45\nЖиноят ишлари бўйича Сирдарё вилоят суди\nЖиноят ишлари бўйича Сирдарё вилоят суди Оқ олтин тумани пахта тозалаш заводининг собиқ директори Ғанишер Бойбўсиновга чиқарилган ҳукм устидан апелляция ишини кўриб чиқмоқда.\n47 яшар Ғанишер Бойбўсинов 2018 йилнинг 26 декабрь куни Ўзбекистон Жиноят Кодексининг бир неча моддаси билан айбланиб, 8 йилу 2 ой муддатга озодликдан маҳрум этилган эди.\nСудланувчи яқинлари иддаосича, Ғанишер Бойбўсинов 2017 йил пахта мавсумида ифлос ва тупроқ қўшилган пахтани вилоят ҳокими ўринбосари ва ва Оқ олтин тумани ҳокимининг буйруғи ва босими билан қабул қилганини судда айтган ва бу ишнинг ташаббусчилари ҳам жавобгарликка тортилишини талаб қилган бўлса-да, суд бу важларни инобатга олмаяпти.\nВилоят ҳокими ўринбосари ва туман ҳокими бу хусусда Озодлик билан гаплашишдан бош тортди.\n30 январь куни Жиноят ишлари бўйича Сирдарё вилояти суди пахта камомади бўйича чиқарилган ҳукм апелляциясини кўришни бошлади.\nОқ олтин туманидаги пахта тозалаш заводи директори Ғанишер Бойбўсинов 2018 йилнинг 26 декабрида суд ҳукми билан Ўзбекистон Жиноят Кодексининг 167 - ўзлаштириш ёки растрата йўли билан талон-торож қилиш, 205 - ҳокимият ёки мансаб ваколатини суиистеъмол қилиш, 209 - ҳокимият ҳаракатсизлиги моддалари билан айбланиб, 8 йилу 2 ой муддатга озодликдан маҳрум этилган эди.\nАйблов хулосасига кўра, Ғанишер Бойбўсинов ва унинг қўл остидаги беш нафар тарозибон 7,5 миллиард сўм миқдоридаги қарийб 7,5 минг тонна пахта камомадида айбланган.\nҒанишер Бойбўсинов бу ҳукм устидан апелляция аризаси киритган эди.\n30 январь куни апелляция судида қатнашган Ғанишер Бойбўсиновнинг хотини Моҳидил Бойбўсинованинг Озодликка айтишича, унинг эри маҳкамада бу ишни ўз ихтиёри билан қилмагани, балки раҳбарларнинг тазйиғи остида бажаришга мажбур бўлганини айтган:\n“Суд раиси бу кишига пахтани нотўғри қабул қилгансан, деяпти. Эрим эса вилоят ҳокимининг ўринбосари, туман ҳокимининг тазйиғи остида қабул қилишга мажбур бўлганман деяпти. Прокурор нега ўшанда хабар бермадинг бўлмаса, деб айтяпти. Шу ўринда адвокат туриб ҳокимлар бу топшириқни берганда прокурор ҳам милиция бошлиқлари ҳам ўша мажлисда ўтирган бўлса, кимга мурожаат қиларди, деб айтганда, прокурор жим бўлиб қоляпти”, дейди Моҳидил Бойбўсинова.\nУнинг қўшимча қилишича, Ғанишер Бойбўсинов унга ноқонуний топшириқ берган мулозимларни судга чақиришни талаб қилган:\n- Эрим судда айтди. Пахтатрест бошлиғи Азиз Исмоилов заводга бориб ётиб олган эди, деди. Кейин Оқ олтин тумани ҳокими Дилмурод Фозилов тазйиқ ўтказиб, ифлос, пўчоқ ва тупроқ қоришилган, бешинчи сортга мансуб пахтани юқори сортларда қабул қилишга мажбурлаганини айтди. Ҳоким Дилмурод Фозиловнинг мажбурлагани судда исбот ҳам бўлди. Фермерлар айтяпти, биз бу пахтани тердирмаймиз, бу бешинчи сорт бундан фақат зарар деса ҳам, ҳоким уларни мажбурлаб тергизиб, заводда ўтказишни ўз бўйнига олган экан. Лаборантлар ҳам, тарозибонлар ҳам бизни ҳоким мажбурлаган деб айтяпти, лекин суд бу мулозимларни судга чақирмаган ёки чақирса ҳам улар келмаган. Менда туман ҳокимининг бундай ифлос пахтани қабул қилиб олиш ҳақида вилоят ҳокими ўринбосари Комилжон Собировнинг буйруғи бор, деган записи ҳам бор, дейди Моҳидил Бойбўсинова.\nМоҳидил Бойбўсинованинг айтишича, пахта режасини бажариб, президент олдида мақтаниш эвазига вилоят раҳбарлари ана шундай ноқонуний иш қилган, лекин буюрувчилар бир четда қолиб, бажарувчилар жавобгарликка ториляпти:\n- Эрим ва яна беш нафар унинг қўл остида ишлаган тарозибон емаган сомсаси учун ўз умридан ҳақ тўлаяпти. Буйруқни ким берган, ҳоким ва бошқа мулозимлар. Эримни бошини ёриб шу ишни қиласан деган ким, ҳоким. Нега улар сувдан қуруқ чиқяпти? Ҳоким жиноят қилса ҳам уни жавбгарликка тортишга ҳеч кимнинг ҳақи йўқми? Ўзларининг жиноятини ёпиш учун эрим ва бошқаларни булар ем қилиб юборишяпти, дейди Моҳидил Бойбўсинова.\nОзодлик Сирдарё вилояти ҳокимнинг қишлоқ ва сув хўжалиги масалалари бўйича ўринбосари Комилжон Собиров билан боғланиб, унга нисбатан билдирилган иддаоларга муносабат сўради.\nҲоким ўринбосари йиғилишда эканини айтиб, телефонни ўчириб қўйди. Комилжон Собиров Озодликнинг кейинги қўнғироқларига жавоб бермади.\nОқ олтин тумани ҳокими Дилмурод Фозилов Озодлик билан суҳбатда судга таклиф қилинмаганини айтди:\n“Ҳеч ким мени чақиргани ҳам йўқ, адвокати олдимга келгани ҳам йўқ”, деган ҳоким алоқани узиб қўйди.\nДилмурод Фозилов билан яна боғланишнинг бошқа иложи бўлмади.\nЖиноят ишлари бўйича апелляция судининг навбатдаги мажлиси 8 февралда бўлиб ўтади.\nЎзбекистонда 2018 йилги пахта териш мавсумида ҳам режани бажариш учун туман ҳокимлари томонидан қабул қилиш пунктларига қум, тош, темир солинган пахтани қабул қилиш ҳақида кўрсатма берилгани ҳақида Озодлик хабар берган эди.\nЖумладан ўтган йилнинг 16 октябрь куни Андижон вилоят, Бўз туманидаги пахта қабул қилиш пунктлари тарозиларида трактор прицепларида олиб келинаётган пахта орасига яширилган бир неча қоп қум ҳам топилган эди. Топширилаётган пахта вазнини кўпайтириб кўрсатиш учун ўйлаб топилган бу усул туман ҳокими томонидан мажбуран жорий қилингани иддао қилинганди.\nЎзбекистон Миллий ахборот агентлиги хабарига кўра, прокуратура ходимлари ўтказган тезкор тадбир чоғида пахта топшириш маскани бригадири Фурқат Раҳимов “Шамсиддин-Дилдора” фермер хўжалигида терилган пахта хомашёси остига яширилган 1 тонна тупроқ ва қумни ўтказиб бериш эвазига Шуҳрат Усмоновдан 300 АҚШ доллари ва 400 минг сўмни олиб, қум ва тупроқни жамият ҳудудига тушириб чиққан вақтида ашёвий далиллар билан қўлга туширилган.


«Толибон»нинг техникаларни қайтариш ҳақидаги талаблари ортида нима яширин? Экспертлар жавоб беради – Bugun.uz\nТаҳлил, Янгиликлар - 15:13 · 12.01.2022\n«Толибон» ҳаракати томонидан Афғонистон мудофаа вазири этиб тайинланган Муҳаммад Ёқуб Ўзбекистон ҳамда Тожикистон расмийларини мамлакатлар ҳудудида қолаётган афғон ҳарбий техникалари, жумладан, самолёт ва вертолётларни қайтаришга чақирган. Бир қараганда, ҳақли сўров, агар уни сўров деб айтиб бўлса. Аммо «Толибон» вакилининг сўзларида таҳдид ва ультиматум оҳанги борлиги кўпчиликнинг диққатини ўзига тортмай қўймади, албатта.\nХўш, «Толибон»нинг бу ультиматуми ортида нима турибди, нега бундай таҳдидли баёнот айнан ҳозир берилмоқда? Бунинг Қозоғистондаги воқеалар билан қанчалик алоқаси бор? Шу каби саволларга жавоб топиш мақсадида сиёсатшунослар билан боғландик.\nКамолиддин Раббимов, сиёсатшунос:\n«Менимча, толибларнинг бу талаби Қозоғистондаги воқеаларга алоқадор эмас. Бу, шунчаки, тўғри келиб қолди, деб ўйлайман. Кейин, толибларнинг ҳокимиятга келиб қолганига бир неча ой бўлди. Улар бошида юмшоқ оҳангда Ўзбекистондан техникаларни қайтаришни сўраб кўрди. Менимча, энди улар бироз асабийлашмоқда ва техникаларни қайтаришни қаттиқроқ оҳангда сўрашни бошлаяпти. Ўзбекистон бу масалада икки ўт орасида қолган дейиш мумкин.\nБир томондан ‘Толибон’ билан ўзаро ижобий муносабатларни йўқотмаслик, ўрнатилган алоқаларнинг пасайишига йўл қўймасликка ҳаракат қилса, иккинчи томондан, коллектив Ғарб билан ҳам алоқаларга соя тушмаслигига ҳаракат қилмоқда. Сабаби ўша техникаларни қайтаришга ғарб давлатлари, биринчи навбатда, АҚШ ўз ветосини қўйган. Хориждаги афғон мухолифатчилари, собиқ мулозимлар, қолаверса, АҚШ ҳам бу техникаларнинг қайтарилишига қаттиқ норозилик билдирмоқда.\nЎзбекистонга бу техникалар керак эмас, у техникаларни ўзига олиб қолишдан манфаатдор эмас. Шунинг учун Ўзбекистон ўзаро келишув йўли билан бу масаладан тезроқ қутилишни ўйлаши ва ҳаракат қилиши керак».\nФарҳод Толипов, сиёсатшунос:\n«Бу борада аниқ бир нарса дейиш ҳозирча қийинроқ. Чунки бундай сўров олдин ҳам бир неча марта берилган. Лекин бунақа оҳангда, ультиматив тарзда биринчи марта янграмоқда. Шу пайтгача ‘Толибон’ ва Ўзбекистон ўртасидаги алоқалар кўнгилдагидек эди. ‘Толибон’ доим Ўзбекистонга ҳеч қандай хавф бўлмаслигини баён қилиб келган. Аммо бугун янграётган талаб олдинги гапларга анча тескари янграмоқда. Бу эса ўзига хос бир ҳолатни вужудга келтирмоқда.\nҚолаверса, Афғонистондаги вазият айни дамда жуда оғир. Чуқур иқтисодий ва ижтимоий инқироз ёқасида турган ‘Толибон’ мамлакатдаги ҳолатни яхшилашни ўйлаши ақллироқ иш бўлар эди. Бундай талабларни қўйиш ҳозирча уларга ярашмайди, деб ҳисоблайман».\nЮқоридаги мутахассисларнинг фикрларидан шундай хулосага келиш мумкинки, «Толибон»нинг нима сабабдан бундай талаб билан чиқаётгани барибир ноаниқлигича қолмоқда. Буёғи энди сиёсатчиларнинг ва масъулларнинг вазифаси.\nЖаҳонгир Остонов суҳбатлашди